Na pomolu novi štrajk prosvetara zbog neizmirenih obaveza oko elektronskih dnevnika\nSvaki prosvetni radnik koji je od ove školeske godine pristao da bude angažovan na vođenju elektronskog dnevnika u školi gde predaje, trebalo je da dobije povećanje plate od 10%. Međutim od strane Ministarstva prosvete, su kako ističu izigrani i trenutno, a i za neka buduća plaćanja.\nIako je pilot projekat es-Dnevnik počeo da se primenjuje početkom prošle školske godine u 60 škola, u ovoj 2018/2019 preko 800 od ukupno 3.578 osnovnih i srednjih škola uvelo je e-evidenciju koja će biti obavezna od 1. septembra 2019/2020.\nObuka korisnika es-Dnevnika počela je od 1.februara do 30. avgusta 2017. ali je poslednja održana pre dva meseca, pri čemu su obučena po dva koordinatora za svaku školu (bez obzira na broj učenika) koji kasnije prenose znanje kolegama.\nPrema rečima profesora Njegoša Dragovića, predsednika udruženja UKEDS projekat košta 1,6 miliona evra, a održavanje će se svake godine plaćati.\n” Projekat dakle košta 1,6 miliona evra, iako su na obukama tvrdili da je besplatan i da je plod domaće pameti.\nNa obukama je rukovodilac projekta es-Dnevnik, gospodin Bojan Radić u ime Ministarstva prosvete, preneo informaciju da će svaki koordinator dobiti 10% za svaku školu gde bude angažovan u tom svojstvu.\nMnogi su zbog ovoga pristali da budu koordinatori, da drže obuke, unose i vrše korekcije podataka što oduzima dosta vremena, a nisu dobili Potvrdu o završenoj obuci i Rešenje o ovlašćenjima za obavljanje tih poslova”, istakao je Dragović.\nPrema njegovim tvrdnjama koordinatori školske elektronske evidencije su izigrani za plaćanje, a neizvesno je da li će taj novac i ubudućnosti dobijati.\n” Uprkos našoj želji da se reši ovaj problem, iz Ministarstva je direktorima svih osnovnih i srednjih škola stiglo Obaveštenje o navodno netačnim informacijama u kome se navodi da je gospodin Bojan Radić „nekopetentan“ da daje informacije o nadoknadama i da će Ministarstvo na adekvatan način „vrednovati“ opterećenost koordinatora (po njima administratora), kada počne primena Zakona o platama u sistemu plata u državnim službama.\nNavodi se da će privremeno direktori u skladu sa ovlaščenjima i mogućnostima da „vrednuju“ angažovanje administratora, što znači da se traži servilan odnos prema direktorima koji može da prima 20% dodatka na platu, a mi ne možemo ni 10%”, ističe Dragović.\nNakon čekanja da se izmire obaveze, koordinatori su napravili udruženje UKEDS i poslali u dva navrata Zahtev sa predlogom rešenja u kome se traži da se ispune obećanja ili organizuje sastanak, kako ne bi kolektivno istupili iz projekta.\nUKEDS tvrdi da su poslanici mogli da promene i dopune sve obrazovne zakone, pravilnike i uredbe, ali očito nisu želeli da ispune obećanje i plasiraju ingerencije direktora kao zaduženog za vrednovanje, što znači da je na sceni zbunjivanje i prevaljivanje odgovornosti.\n” Osim što su prevarili prosvetne radnike, profesore i radnike u stručnim službama za obećanih 15% povećanja od 2019. godine i u budžetu isprojektovali 9%, sada nam govore da treba da se menjaju Uredbe o zaradama, a da je gospodin Radić nekompetentan i da je angažovan kao lice na privremenim poslovima, a pouzdano se zna da spremaju da ga „preuzmu“ po konkursu (objavljen 23. januara) za savetnika u Sektoru za digitalizaciju u prosveti”, zaključuje Dragović.\nUKEDS očekuje da nas iz Ministarstva prosvete pozovu na razgovor, jer će u suprotnom sve škole od ponedeljka, 25. februara početi da štrajkuju, neće biti evidencije u es-Dnevniku, a zbog neodgovornog ponašanja će projekat propasti, ali će neko za to morati da odgovara!\nelektronski dnevnik ministarstvo prosvete štrajk ukeds\nZaštitnik građana: Hitno formirati sve centre za...


Milojević: Napad je oduvek bio najbolja odbrana | N1 Srbija\nMilojević: Napad je oduvek bio najbolja odbrana\nVladan Milojević je dan pred meč Lige Evrope sa CSKA održao konferenciju za medije. Najavio je Milojević napadački fudbal, rekao da ne zna da li će Boaći moći da počne meč, ali i poslao poslednji pozdrav Nebojši Glogovcu.\n"Radujemo se što ćemo posle duže pauze ponovo igrati takmičerske utakmice. Imali smo dobre pripreme, osećamo se spremnim. Došli smo dotle da se nalazimo među 32 najbolja kluba u Ligi Evrope. Mislim da neće biti kalkulacija, napad je oduvek bio najbolja odbrana i ako krenete drugačije da mislite nalazite se u problemu. Sigurno je da moji igrači i ja ne razmišljamo na taj način", rekao je na početku konferencije za medije Vladan Milojević.\nTrener tima sa stadiona Rajko Mitić osvrnuo se i na situaciju u kojoj se Crena zvezda našla pred ovaj meč i neizvesnost po pitanju mogućnosti da meč bude odigran pred praznim tribinama.\n"Zahvalan sam ljudima iz kluba, iz pravne službe i iz UEFA koji su nam omogućili da igramo pred navijačima. Ipak je Zvezda u jesenjem delu sezone bila najgledanija u Ligi Evrope i mislim da smo zaslužili da igramo pred našim navijačima koji nam daju vetar u leđa", ocenio je šef struke crveno - belih.\nZna Milojević kako spremiti igrače za ono što ih u utorak čeka pred punim tribinama.\n"Pa ja ću im reći da ih ne ponese atmosfera i oni će me poslušati", nasmejao se Milojević.\n"Šalu na stranu jako je teško obuzdati emocije na terenu. Tu svaka priča pada u vodu kada osetite atmosferu sa tribina. Raduje me što je Boaći počeo da trenira sa nama, ali još ne znamo da li će moći da počne utakmicu", otkrio je Milojević koji je na kraju imao poruku i za porodicu nedavno preminulog glumca Nebojše Glogovca koji će u ponedeljak biti sahranjen u Beogradu, a bio je veliki navijač Crvene zvezde.\n"U ime kluba, navijača i stručnog štaba, želim da izjavim saučešće porodici Nebojše Glogovca koji je bio veliki zvezdaš. Jako nas je pogodila vest o njegovoj smrti jer se radilo o izvanrednom čoveku i glumcu. Nadam se da je sada na nekom lepšem mestu", rekao je Milojević.\nOčekuje se da će utakmicu na stadionu Rajko Mitić pratiti oko 500 navijača ruskog tima, a Milojević kaže da je o rivalu razgovarao i sa kapitenom reprezentacije Srbije Branislavom Ivanovićem.\n"Bane Ivanović nam je rekao da je CSKA ekipa koja bolje igra u gostima", kaže Milojević koji verovatno zna šta mu je činiti u utorak od 18 časova.\nBranko Jovičić poznaje CSKA iz svojih "ruskih" dana:\n"Jako dobro sam upoznat sa ekipom CSKA. Reč je o odlučnoj ekipi koja je uvek u vrhu ruskog fudbala i svake godine se bori za Ligu šampiona", poručio je Jovičić.\nTagovi: Vladan Milojević , fk crvena zvezda , CSKA Moskva , Liga Evrope\nsvi u napad. jurissssssssssssss ...\nnajbolja je odbrana SNS,a u napadu najefikasniji zvezdanesterac.


Hit da turisti ponovo mogu u Sjevernu Koreju - iBalkan.net\nPredstavnici turističkih agencija i jedan neimenovani izvor prenosi da je strah od širenja ebole doveo ne samo do zatvaranja granica za strane turiste u toj zemlji već i do uspostavljanja karantina u periodu od 21 dan za strane humanitarne radnike i diplomate, koji su morali da ostanu u svojim ambasadama.\nAnonimni izvor rekao je da je saopšteno da su zabrane na putovanja ukinute.\nIz kineskih turističkih agencije, koji vodi strane turiste u Sjevernu Koreju, poručuju da se danas očekuje zvanična objava o ponovnom otvaranju granica.\nJedna od osnivača agencije Nik Borner je rekao da ih je nacionalna turištička administracija u Pjongjangu kontaktirala jutros kako bi ih obavjestila da će doći do promjena u graničnoj politici te zemlje.\nOvih dana se piše da sa sličnim informacijama raspolažu i u kineskoj turističkoj agenciji Ture za mlade pionire. U Sjevernoj Koreji nije zabeležen nijedan slučaj virusa ebole zbog koga je u svetu do sada stradalo više od 9.000 ljudi.\nDemokratska Narodna Republika Koreja Kimil Sung mandzurija Pjongjangu Sjeverna Koreja zuto more\nUŽAS: Eksplodirala plinska boca, poginuli blizanci sestra i brat


Pavlovićima pritvor do 72 sata: Pratili Boretu i egzekutorima javljali njegovo kretanje? - Vijesti.me\nZADRŽANI U POLICIJI\nDetalj sa privođenja Pavlovića\nSpecijalni tužilac Saša Čađenović odredio je pritvor do 72 sata braći Bošku i Iliji Pavlović, osumjičenima da su logistički pomogli ubistvo Đorđa Borete, 7. decembra 2016.\nSDT Pavlovićima na teret stavlja stvaranje kriminalne organizacije, teško ubistvo i nedozvoljeno držanje oružja.\nPrema saznanjima “Vijesti” Pavloviće sumnjiče da su pratili Boretu i egzekutorima javljali njegovo kretanje.\nNavodno, telefon jednog od braće, u trenutku dvostrukog ubistva lociran je desetak metara od kafića na čijoj terasi su izrešetani.\nPrema optužnici, na Budvana i srpskog državljanina sa motocikla je pucao Vasilije Rafailović, dok je za volanom bio Ratko Vušović.\nPodvodom dvostrukog ubistva i ranjavanja u Budvi decembra prošle godine, specijalni tužilac Saša Čađenović podnio je sudu optužnicu i protiv Ivana D. Cicmila, Miljana R. Bulatovića (36) iz Niša i Vladimira Z. Šmanje (35) iz Banjaluke.\nprefiks2011 1 godinu i 1 mjesec\nRoditelje briga šta im rade đeca, pa su tako stasale ove nesojne generacije, a svemu je kumovala ova odnarođena vlast koja je naš podmladak gurnula na ulice bez posla, a svoj voza u skupocjenim limuzinama uz pratnju i školuje na stranim fakultetima. GORKA ISTINA.


UNICEF – SNEWS\nBy SNews 22. Februara 2022. 134 0\nUNICEF i Crveni krst Srbije dostavljaju finansijsku humanitarnu pomoć za 500 najugroženijih porodica u Srbiji. Pomoć za 500 domaćinstava sa decom je usmerena na porodice iz 9 opština (Aleksandrovac, Brus, Ivanjica, Osečina, Sjenica, Novi Pazar, Priboj, Prijepolje, Rekovac).\nPomoć za 500 porodica, obezbeđena je u okviru kampanje „Za 1.000 porodica sa ivice” koja je pokrenuta krajem prošle godine da bi se porodicama sa decom koje imaju hronični nedostatak prihoda, obezbedila finansijska sredstva da zadovolje osnovne životne potrebe i premoste zimu.\n„Znamo da ekonomski šokovi najviše pogađaju decu iz najsiromašnijih porodica, a pandemija COVID-19 je njihov materijalni položaj dodatno pogoršala smanjivši prihode, koji su i pre izbijanja pandemije bili nedovoljni. Zato su novčana davanja važan vid podrške za najugroženije porodice u kriznim vremenima, jer ionako teški, njihovi životni uslovi dolaskom zime postaju još izazovniji. UNICEF je krajem prošle godine mobilisao sopstvene resurse i animirao poslovni sektor i pojedince da nam pomognu da prikupimo sredstva da najsiromašnijim porodicama sa decom obezbedimo neophodnu finansijsku pomoć da prebrode zimu”, poručila je Deyana Kostadinova, direktorka UNICEF-a u Srbiji.\nAktuelno Globus Nauka i tehnologija Život\nBy SNews 16. Novembra 2020. 298 0\nUNICEF-ov Inovacioni fond raspisuje konkurs za tehnološka rješenja za zaštitu djece na internetu.\nUNICEF-ov Inovacioni fond, Globalno partnerstvo za prestanak nasilja nad djecom i inicijativa Giga imaju nameru da investiraju do 100 hiljada dolara kako bi se obezbjedilo rano finansiranje startap kompanijama koje imaju potencijal da doprinesu čovječanstvu.\nUkoliko ste vlasnik startap kompanije koje se bavi mašinskim učenjem (ML), vještačkom inteligencijom (AI), blokčejn tehnologijama ili proširenom stvarnošću (VR/AR) u jednoj od zemalja uključenih u UNICEF-ove programe, i posjedujete funkcionalni prototip sa otvorenim kodom koji daje obećavajuće rezultate (ili ste voljni da otvorite pristup kodu), UNICEF-ov inovacioni fond traži upravo vas, objavio je UNICF Srbija.\nČitav tekst konkursa (Zahtjeva za iskaz interesa) pročitajte ovdje. Posebno se pozivaju startap kompanije čiji su osnivači žene da se prijave na konkurs.\nPrijave se vrše preko sjledećeg linka, a rok je 20. decembar.


Zakon o plovidbi i lukama na unutrašnjim vodama | Analiza propisa - Paragraf\n("Sl. glasnik RS", br. 73/2010, 121/2012, 18/2015, 96/2015 - dr. zakon, 92/2016, 104/2016 - dr. zakon, 113/2017 - dr. zakon, 41/2018, 95/2018 - dr. zakon, 37/2019 - dr. zakon i 9/2020)\nLučke koncesije iz člana 216. ovog zakona na osnovu kojih lučki operater može da obavlja lučku delatnost u lukama i pristaništima mogu da budu:\n1) lučka koncesija za usluge sa pravom na eksploataciju konkretne usluge, kada se koncesija daje za obavljanje lučke usluge;\n2) lučka koncesija za javne radove sa pravom na komercijalno korišćenje izvedenih radova, kada se koncesija daje za izgradnju lučkih građevina i objekata.\nMinistarstvo je dužno [Agencija je dužna] da pokrene postupak davanja koncesije ako je vrednost lučke koncesije iz stava 1. ovog člana jednaka ili veća od 5.186.000 evra u dinarskoj protivvrednosti.\nVrednost lučke koncesije predstavlja ukupan promet koncesionara koji će ostvariti tokom trajanja ugovora o lučkoj koncesiji, bez poreza na dodatu vrednost, prema proceni vrednosti koju vrši ministarstvo [Agencija] u trenutku pokretanja postupka za davanje lučke koncesije, s obzirom na javne radove, odnosno lučke usluge koji su predmet lučke koncesije, kao i vrednost svih dobara i usluga koji su neophodni za izvođenje tih javnih radova, odnosno lučkih usluga.\nMinistarstvo je dužno [Agencija je dužna] da pored procenjene vrednosti u odluci o pokretanju postupka dodele lučke koncesije posebno navede vrednost materijala, dobara i usluga koje sama obezbeđuje.\nPrilikom određivanja procenjene vrednosti lučke koncesije ministarstvo [Agencija] naročito uzima u obzir: prihode koje će koncesionar ostvariti po osnovu naplate lučkih taksi i naknada; prihod od prodaje bilo koje imovine koja je predmet lučke koncesije a koja može da bude prodata u skladu sa odredbama ovog zakona; vrednost dodeljenih sredstava (grants) ili bilo koju drugu finansijsku pogodnost od trećih lica za izvršenje koncesije; vrednost robe i usluga koje je ministarstvo stavilo [Agencija stavila] na raspolaganje koncesionaru pod uslovom da su one neophodne za izvođenje radova ili pružanje usluga.\nNa postupak davanja lučke koncesije iz stava 1. ovog člana primenjuje se zakon kojim je uređeno javno-privatno partnerstvo i koncesije, kao i propisi kojima su uređene javne nabavke.\nAko su predmet koncesije istovremeno obavljanje lučke usluge i izgradnja lučkih građevina i objekata, na postupak davanja lučke koncesije primenjuju se odredbe ovog zakona i zakona kojim je uređeno javno-privatno partnerstvo i koncesije.\n[Ako su predmet koncesije istovremeno obavljanje lučke usluge i izgradnja lučkih građevina i objekata, na postupak davanja lučke koncesije primenjuju se odredbe ovog zakona, zakona kojim je uređeno javno-privatno partnerstvo i koncesije i propisa kojima su uređene javne nabavke, koje se primenjuju na onu vrstu lučke koncesije iz stava 1. ovog člana koja je glavni predmet ugovora o koncesiji.]\nIzuzetno od člana 227a ovog zakona, ako su predmet koncesije istovremeno obavljanje lučke usluge i izgradnja lučkih građevina i objekata, rok na koji se daje lučka koncesija određuje se u skladu sa zakonom kojim je uređeno javno-privatno partnerstvo i koncesije.\nLučke koncesije iz stava 1. ovog člana daje ministarstvo [Agencija] u skladu sa odredbama ovog zakona, zakona kojim je uređeno javno-privatno partnerstvo i koncesije i propisa kojima se uređuju javne nabavke.\nPravna zaštita u postupku davanja lučkih koncesija uređenih ovim zakonom vrši se u skladu sa zakonom kojim je uređeno javno-privatno partnerstvo i koncesije i propisa kojima su uređene javne nabavke.\nPored načela propisanih zakonom kojim se uređuje javno-privatno partnerstvo i koncesije, ministarstvo je dužno [Agencija je dužna] da prilikom sprovođenja postupka davanja lučkih koncesija u odnosu na sva pravna lica poštuje načela slobode kretanja robe i slobode poslovnog nastanjivanja.\nRok na koji se daju lučke koncesije iz člana 227. ovog zakona zavisi od vrste lučke koncesije, a najduže:\n1) koncesije za usluge, kada se koncesija daje za obavljanje lučke usluge:\n(1) za nautičke usluge do pet godina,\n(2) za transportne usluge do 15 godina.\n2) koncesije za javne radove, kada se koncesija daje za izgradnju lučkih građevina i objekata, prema modelu javno-privatnog partnerstva sa elementima koncesije - do 30 godina.\nMinistarstvo [Agencija] usvaja srednjoročni (trogodišnji) plan davanja lučkih koncesija u kojem se navode lučka područja u kojima se planira davanje lučke koncesije u skladu sa Strategijom iz člana 8. ovog zakona, lučke građevine i objekti koji će se graditi, odnosno delatnosti koje će se obavljati na osnovu lučke koncesije, planirani prihodi i rashodi od lučkih koncesija, procena očekivane privredne koristi od planiranih lučkih koncesija, kao i druge elemente koji su od značaja za efikasno sprovođenje lučkih koncesija.\nMinistarstvo je dužno [Agencija je dužna] da na zahtev ministarstva nadležnog za poslove privrede i ministarstva nadležnog za poslove finansija dostavi srednjoročni plan iz stava 1. ovog člana sa jasno iskazanim procenjenim ekonomskim efektima sprovođenja planiranih ugovora o koncesijama.\nPored srednjoročnog plana iz stava 1. ovog člana ministarstvo je dužno [Agencija je dužna] da pre isteka tekuće kalendarske godine usvoji godišnji plan davanja lučkih koncesija za sledeću kalendarsku godinu.\nMinistarstvo [Agencija] pokreće postupak za davanje lučkih koncesija iz člana 227. ovog zakona ako su ispunjeni uslovi propisani odredbama člana 227. ovog zakona i ako je to u skladu sa Strategijom iz člana 8. ovog zakona, dokumentima iz člana 214v ovog zakona i planovima iz st. 1. i 3. ovog člana.\nIzuzetno, ministarstvo [Agencija] može da pokrene postupak za davanje lučkih koncesija iz člana 227. ovog zakona, na predlog zainteresovanog lica za realizaciju određene lučke koncesije koje dostavi ministarstvu [Agenciji] pismo o namerama, pod uslovom da se taj predlog ne odnosi na davanje koncesije za obavljanje lučke usluge, odnosno koncesije za izgradnju lučkih građevina i objekata, za koje je pokrenut postupak dodele ugovora o koncesiji ili objavljen javni poziv.\nZainteresovano lice iz stava 5. ovog člana dostavlja ministarstvu [Agenciji] Izveštaj o projektu (Project Report) koji sadrži nacrt prethodne studije opravdanosti sa generalnim projektom, odnosno Nacrt studije opravdanosti sa idejnim projektom, u zavisnosti od toga da li se na osnovu planskog dokumenta mogu izdati lokacijski uslovi.\nNa izveštaj o projektu ministarstvo daje saglasnost.\n[Na Izveštaj o projektu Agencija daje saglasnost po prethodno pribavljenom mišljenju ministarstva nadležnog za poslove građevinarstva.]\nIzveštaj o projektu na koji je ministarstvo dalo [Agencija dala] saglasnost postaje sastavni deo ugovora o lučkoj koncesiji prilikom njegovog zaključivanja.


Nijemci o stanju Angele Merkel – njeno zdravlje, njena stvar - BIGportal.ba\nVećina Nijemaca vjeruje da je zdravlje kancelarke Angele Merkel njena privatna stvar i da nije dužna da detalje o tome iznosi u javnost, pokazuje danas objavljeno istraživanje javnog mnjenja.\nNa pitanje da li Angela Merkel treba da pruži javnosti detaljne informacije o svom zdravstvenom stanju, 59 odsto Nemaca veruje da je to njena stvar.\nSa druge strane, 34 ispitanika smatra da detalji o zdravlju kancelarke treba da budu objavljeni, prenosi Rojters rezultate istraživanja koje je objavio list Augzburger algemajne, a sproveo institut Sivi.\nProtekle dve sedmice Merkelovoj, koja sledeće nedelje puni 65 godina, je tri puta pozlilo u javnosti, a u četvrtak je za nju promenjen protokol i sedela prilikom intoniranja himne tokom dočeka danske premijerke.\nU više navrata je istakla da se oseća dobro, ali nije iznela detalje o svom zdravlju.


U KRAGUJEVCU POČELA GODIŠNJA KONFERENCIJA BIBLIOTEKARA – Barijere\n14/12/2021 14/12/2021 barijereLeave a Comment on U KRAGUJEVCU POČELA GODIŠNJA KONFERENCIJA BIBLIOTEKARA\n„Posle 2020: Nove prilike i perspektive“, naziv je konferencije koju u Kragujevcu u saradnji sa Narodnom bibliotekom „Vuk Karadžić“ i uz podršku Ministarstva kulture i informisanja, organizuje Bibliotekarsko društvo Srbije.\nOvogodišnja 18. redovna konferencija sa međunarodnim učešćem, okupila je 250 učesnika iz Srbije, Republike Srpske, Hrvatske, Slovenije i kombinovanog je tipa, jer je za aktere koji nisu u mogućnosti da prisustvuju, omogućeno praćenje putem onlajn platformi Jutjuba, Fejsbuka i Zum aplikacije.\nSvečano otvaranje trodnevne konferencije bila je prilika da se uručenjem nagrada i diploma zaslužnim pojedincima, obeleži Dan bibliotekara – 14 decembar, dan kada je pre 74 godine u Beogradu osnovano Društvo bibliotekara NR Srbije.\nDan bibliotekara čestitao je Miljan Bjeletić, član Gradskog veća za kulturu.\nBiblioteke i knjige su čitaocima najbolji i najveći prijatelj u dobru i zlu, u zdravlju i bolesti. Bez obzira na brzinu protoka informacija, karakterističnu za vreme u kojem živimo, knjiga će uvek imati svoj krug ljudi koji je vole i cene.U vreme pandemije koronavirusa i ograničenja koja je sa sobom donela, pokazalo se da je knjiga kao nasušna duhovna potreba neophodna za očuvanje našeg mentalnog zdravlja, a uspostavljajući digitalnu vezu sa korisnicima, bibliotekari su uspešno odgovorili na iznenadne izazove vremena, pokazujući svoju viziju i kreativnost, kazao je Bjeletić. On se zahvalio bibliotekarima što su u doba tranzicije, ekonomske i zdravstvene krize, uspeli da očuvaju dostojanstvo profesije i ostanu nezaobilazno utočište i podrška onima koji su u stalnoj i neiscrpnoj potrazi za znanjem, kulturom, obrazovanjem, naukom, kreativnošću i umetnošću.\nNaziv konferencije „Posle 2020: Nove prilike i perspektive“ jasno ukazuje na ono što svi živimo zadnje dve godine – utucaj pandemije Kovid 19 na svakodnevni život i na bibliotekarstvo u čitavpm svetu. Kroz konferenciju pokušavamo da prikažemo šta su kolege u zemlji i inostranstvu uradile da izađu na kraj sa otežanim uslovima i okolnostima rada i da možda inoviraju svoje fondove, da se prilagode situaciji, više rade na digitalizaciji i prisustvu na društvenim mrežama i sve ono drugo što čini posao bibliotekara, kazao je predsednik Bibliotekarskog društva Srbije, Bogdan Trifunović. Ove dve godine biblioteke su pokazale agilnost u tom pristupu. Nisu čekale da im se stvore idealni uslovi već su stvarale priliku iz postojećih uslova, zbog čega ova konferencija, istakao je Trifunović, ima osećanje pozitivizma bez obzira na negativnosti u kojima svi živimo od početka 2020.godine.\nInače, svoja iskustva i način rada u uslovima pandemije, učesnicima će preko video linka preneti i bibliotekari iz Danske, Holandije i drugih zemalja.


A sad i Guitar Hero – BEEP.rs\nA sad i Guitar Hero\nJa se izvinjavam što vas ponovo gnjavim sa ovom tematikom, ali moram malo, jer sam potpuno fasciniran. Za razliku od probe unutar redakcije, znate već, padobranci, logopedi, jedan predstavnik tih „ritmičkih igara“, nazvan Guitar Hero (možda i najpoznatiji zapravo) tema je ove 13. strane. U pitanju je Guitar Hero World Tour, komplet bubnjeva, gitare, basa i mikrofona. Sad, sećate se da smo pričali kako je Rock Band strava zarazan i svako ko ga proba jednostavno ne može da se odupre želji da ga igra još, još i još.\nKrajem novembra u Domu Sindikata održana je Guitar Hero World Tour „svirka“, odnosno promocija ove igre kojoj su mogli da prisustvuju svi koji su se zadesili u Domu Sindikata. Ljudi su naravno prilazili, zagledali, isprobavali, bili naravno „omađijani“ i takvi i odlazili dalje. Međutim, ono što neverovatno je činjenica da su ljudi dolazili i ostajali po 2, 3 ili 4 sata svirajući i gledajući druge kako to rade. Sad, nije to ništa čudno, ljudi su zainteresovani, ali je štos u tome što su oni slučajni prolaznici koji su odlučili da ostanu tu pola dana. Zapitajte se kada ste vi poslednji put krenuli do grada iz nekog razloga, videli nešto što vam je interesantno i zatim ostali naredna četiri sata? Potpuno neverovatno. Naravno, ne treba pomenuti da u ta četiri sata „konverzija“ ide ovako:\n– Posmatrač (30 minuta)\n– Posmatrač koji pevuši (30 minuta)\n– Posmatrač koji pevuši i odbija da svira (30 minuta)\n– Aktivni učesnik u svirci koji bojažljivo svira (30 minuta)\n– Aktivni učesnik u svirci potpuno naložen na svoju ulogu bubnjara/gitariste/pevača (120 minuta)\nŠteta što su te stvari i dalje prilično skupe za naše podneblje, inače bi najverovatnije bile pravi hit.\nA sad i kriza\nRazmišljate li inače kako će globalna kriza uticati na igračku industriju? Pogledajte svet automobila, kreće lagano da se raspada, otpuštanja radnika su tu, štrajkovi, problemi … ni igre očigledno nisu izuzetak – kriza se pominje u opisima igara, analitičari se pozivaju da kažu svoje mišljenje oko toga koliko je naslova profitabilno a koliko nije, a povrh svega, počela su otpuštanja i gašenja neprofitnih video igara, posebno u MMO univerzumu.\nIzgleda da će 2009. godina zaista biti vrlo „interesantna“. Mada, sa druge strane, to možda dovede do toga da se finansiraju zaista samo hit naslovi, pa tako na primer nećete imati 20 igara od kojih morate da otkrijete koja je zaista dobra a koju gura marketing department, sad ćete imati 4 igre ali će sve četiri biti kvalitetne. A možda i ne.\nKako neko može da voli zimu?


Zapadne trupe ostaju u Avganistanu i posle maja\nTanjug 31. januara 2021. 11:56\nISLAMABAD – Međunarodne snage planiraju da ostanu i posle krajnjeg roka koji je predviđen sporazumom između pobunjenih talibana i SAD, što bi moglo da rezultira eskalacijom napetosti ukoliko talibani budu zahtevali potpuno povlačenje sa avganistanske teritorije.\n„Saveznici se neće potpuno povući do kraja aprila. Nisu ispunjeni predviđeni uslovi. Sa novom administracijom u Vašingtonu mogli bismo biti svedoci drugačije kalkulacije za izlaznu strategiju“, predočio je jedan visoki zvaničnik NATO, prenosi Rojters.\nTrampova administracije potpisala je prošle godione sporazum sa talibanima koji podrazumeva odlazak stranih trupa iz Avganistana, pod uslovom da pobunjeni talibani pruže određene bezbednosne garancije.\nNakon povlačenja dela američkih snaga, u Avganistanu je trenutno stacionirano oko 2.500 američkih vojnika, što je najmanje od 2001. godine.\nUmereni zemljotres u blizini Enkoridža\nHiljade ljudi obeležile godišnjicu ubistva Borisa Njemcova\nHiljade ljudi obeležile godišnjicu ubistva Boria Njemcova\nRumunija poslala prvu dozu vakcina AstraZeneke Moldaviji


Vesti, 21.01.2020, 04:30 AM\nUpotreba tehnologije prepoznavanja lica na javnim mestima u državama članicama EU mogla bi biti zabranjena do 2025. godine.\nEvropska komisija smatra da pre uvođenja na javnim mestima tehnologiju prepoznavanja lica treba bolje regulisati na način da se spreči narušavanje privatnosti.\nU nacrtu koji će, kako se predviđa, biti javno objavljen sledećeg meseca, jedan od predloga komisije je da države članiceEU oforme telo koje bi osiguralo da se nova pravila adekvatno primenjuju.\n“Upotreba tehnologije prepoznavanja lica od strane privatnih ili javnih subjekata u javnim prostorima bila bi zabranjena na određeno vreme (npr. tri do pet godina) tokom kojeg bi se mogla utvrditi dobra metodologija za procenu uticaja ove tehnologije i identifikovati i razviti moguće mere upravljanja rizikom”, navodi se u dokumentu.\nKina je bila prva velika zemlja koja je primenila tehnologiju prepoznavanje lica na javnim mestima. U novije vreme, vlada u Pekingu odlučila je da instalira sisteme prepoznavanja lica u apotekama, zahtevajući od onih koji kupuju određene lekove da zbog provere skeniraju lice.\nNekoliko evropskih država već je izrazilo nameru da uvedu tehnologiju prepoznavanja lica u javnim prostorima. Nemačka je nedavno sprovela pilot program za prepoznavanje lica u Berlinu, koji je uključivao upotrebu takvih sistema za skeniranje na železničkim stanicama i aerodromima. Test koji lokalna uprava smatra uspešnim već je završen, pa se sada razmatra široka implementacija sistema prepoznavanja lica.\nPrimena tehnologije prepoznavanja lica raste u tehnološkoj industriji, tako da se takvi sistemi trenutno koriste na velikom broju uređaja, uključujući pametne telefone i računare.\nOčekuje se da će još kompanija koje prave takve uređaje masovno primeniti sličnu tehnologiju u svojim modelima planiranim za 2020. što je rezultat pojeftinjenja proizvodnje jer sve više proizvođača ulaže u povećanje proizvodnih kapaciteta.


Pored ovih znakova u toku trudnoće, postoje i mnoga verovanja koja, navodno, mogu otkriti kog pola će biti dete dok još nije ni začeto. Jedno od tih verovanja je i određivanje pola deteta prema prstenu. Žena drži prsten privezan za dugačak konac iznad levog dlana, ukoliko se prsten kreće levo-desno, biće dečak, a ukoliko se vrti u krug u pitanju je devojčica.\nDa ova verovanje, ne postoje samo u našem podneblju, govori i japanska narodna mudrost koja za određivanje pola koristi brojke. Godine majke treba podeliti sa tri, a godine oca sa četiri. Ako veći ostatak bude kod oca dobićete dečaka, a ukoliko je veći kod majke, devojčicu.


Vojna Akademija Beograd - ZAVRŠENA VEŽBA KADETA I KADETKINjA "DIPLOMAC 2011"\nNaslovna / Odnosi s javnošću / Aktuelnosti / Arhiva aktuelnosti / Aktuelnosti 2011 / ZAVRŠENA VEŽBA KADETA I KADETKINjA "DIPLOMAC 2011"\nKadeti i kadetkinje završne godine Vojne akademije izveli su danas na intervidovkom poligonu „Pasuljanske livade“ kod Ćuprije vežbu „Diplomac 2011“.\nU prisustvu ministra odbrane Dragana Šutanovca, načelnika Generalštaba Vojske Srbije generala Miloja Miletića, načelnika Vojne akademije brigadnog generala Mladena Vurune, članova kolegijuma, stranih vojnih izaslanika akreditovanih u Srbiji i delegacija vojnih akademija Češke, Grčke, Egipta, Turske, Nemačke, Belgije i Holandije, budući potporučnici, u složenim vremenskim uslovima, prikazali su visok nivo osposobljenosti za dužnosti komandira na koje će biti postavljeni za nekoliko meseci.\nMinistar odbrane Dragan Šutanovac ocenio je da su kadeti i kadetkinje Vojne akademije danas uspešno izveli vežbu u teškim vremenskim uslovima čime su pokazali da je Vojna akademija jedna od najelitnijih vojno-obrazovnih ustanova u regionu.\n- Danas smo prisustvovali najkompleksnijoj vežbi koju su do sada izveli pripadnici Vojske Srbije i kadeti Vojne akademije, u realnim vremenskim uslovima i sa najvećim brojem ljudi i tehnike, rekao je ministar Šutanovac.\n- Vojska se obučava da u svim uslovima izvršava zadatke koji su definisani zakonom. Čast mi je da kažem da je ovo završna vežba generacije u kojoj se nalaze devojke oficiri koje će od septembra biti deo komandnog kadra, rekao je ministar odbrane i dodao da to predstavlja jedan od delova reformi koje se sprovode u sistemu odbrane, a koje imaju važan karakter u oblasti edukacije i vojnog školstva. Prema njegovim rečima Vojna akademija je jedna od najelitnijih vojnih akademija u regionu, a ono što su danas izveli kadeti i kadetkinje ne izvodi se ni na mnogo prestižnijim vojnim akademijama.\nŠutanovac je čestitao načelniku Generalštaba Vojske Srbije generalu Miloju Miletiću, načelniku Vojne akademije, brigadnom generalu Mladenu Vuruni, i svim učesnicima vežbe na uspešnoj realizaciji.\nGeneral Miletić je istakao da je „Diplomac 2011“ izvanredna vežba na kojoj su kadeti Vojne akademije potvrdili praktični deo osposobljenosti.\n- Ovo je samo jedan od segmenata našeg školstva i jedan od načina da naši kadeti potvrde svoju osposobljenost za ono što rade. Najodgovornije starešine Generalštaba aktivno su uključene u proces obrazovanja i rad Vojne akademije, rekao je Miletić naglasivši da sa nestrpljenjem očekuje učesnike današnje vežbe u jedinicama.\nTema ovogodišnje vežbe bila je «Taktička grupa u odbrani sa prelaskom u protivnapad». Osnovni zadatak jeste prikaz osposobljenosti kadeta i kadetkinja svih smerova Vojne akademije za realizaciju misija Vojske Srbije i obučenosti za izvršavanje zadataka na početnim oficirskim dužnostima.\nVežba je počela dejstvom neprijateljske artiljerije, posle čega su izviđačke snage „crvenog“ počele nastupanje u marševskom rasporedu. Naše snage odgovorile su vatrom iz topova 20 mm sa borbenog vozila pešadije M80 i minobacačima 120 mm.\nNastupanje protivničkih snaga zahtevalo je dejstvo protivoklopnim sredstvima, pa su kadeti počeli dejstvo raketama 9K11 i nastavili dejstvo minobacačima 82 mm i haubicama 152 mm. Usledio je odgovor neprijateljske artiljerije po prednjem kraju naše odbrane u rejonu Dobrih voda zbog čega je komandant izdao naređenje za dejstvo po neprijateljevoj artiljeriji haubicama 152 mm, minobacačima 84mm i 120mm i tenkovima M84.\nU cilju zaustavljanja napada, pešadija iz sastava naših snaga izašla je iz zaklona i posela položaje i počela dejstvo bacačima granata, automatskim puškama i snajperskim puškama. Snage neprijatelja bile su predstavljene specijalnim metama na daljinsko upravljanje.\nZdruženim dejstvom pešadije, artiljerije i oklopnih jedinica prvo je neutralisana artiljerijska grupa protivnika, a zatim je usledilo snažno dejstvo po njegovim položajima.\nZa posmatrače je posebno atraktivno bilo dejstvo tenkova M84 topovima 120 milimetara i protivoklopnim sredstvima maljutka i fagot.\nKADETI O VEŽBI\nNa vežbi „Diplomac“, kadetkinja, stariji vodnik Mirjana Borovina, bila je komandir tehničke službe kao specijalista za ubojna sredstva. Kadeti tehničke službe, u okviru vežbe „Diplomac“ razvijali su stanicu za snabdevanje i održavanje u čijem sastavu su bili odeljci za snabdevanje pogonskim i ubojnim sredstvima.\n- Našim učešćem u vežbi na najbolji način želeli smo da pokažemo gde je mesto logistike u sistemu odbrane. Bili smo na radnoj tački 2, gde smo predstavljali pozadinu i pokazali kako funkcioniše podrška u vojsci, naglasila je Borovina.\nKadet, vodnik Nikola Perović, komandir stanice za održavanje stanice logističke podrške, rukovodio je radom odeljaka za održavanje naoružanja, mototehnike i odeljka za održavanje sredstava veze i elektronike.\n- Naša uloga na vežbi „Diplomac“ bila je tehnička ispomoć osnovnim jedinicama u osnovnom održavanju, na prvom i drugom tehničkom pregledu, i u okviru tehničkog održavanja podrške jedinicama.\nZa kadeta, starijeg vodnika Sašu Stefanovića, koji je na „Diplomcu“ komandovao tenkovskim vodom, vežba je osim primene stečenih znanja na Vojnoj akademiji bila značajna i zbog toga što je njegova funkcija na vežbi bila usko povezana sa temom njegovog diplomskog rada – Tenkovski vod u napadu sa taktičkom vežbom sa bojevim gađanjem.\n-Bio sam komandir tenkovskog voda na taktičkoj vežbi bojevim gađanjem. Moja uloga je bila da se organizuje život i rad popunom pogonskih sredstava i popunom municije u očekujućem reonu, da izvestim o spremnosti tenkovskog voda za izvršenje napada. Na dati signal krenuli smo u napad dejstva po neprijatelju. Nakon dejstva zazuzeli smo mesto u zaklonu i podržavali uvođenje trećeg i četvrtog tenkovskog voda u napad. Nakon toga, sa ta dva voda krenuli smo u gonjenje neprijatelja. Ova vežba za mene predstavlja krunu i vrhunac školovanja na Vojnoj akademiji, mogućnost da primenimo sva stečena znanja i praktična uvežbavanja koja smo imali na poligonima tokom školovanja na Vojnoj gimnaziji i Vojnoj akademiji, rekao je kadet Saša Stefanović.\nKadet, stariji vodnik 1. klase Marko Ćetanović, na vežbi „Diplomac“ bio je komandir prvog mehanizovanog voda.\n-Z adatak mog voda bio je da vrši odbranu sa prelaskom u protivnapad. Krenuli smo iz očekujućeg reona na samom početku vežbe. Zatim smo zauzeli mesta za odbranu i po signalima i po postupku drugog mehanizovanog voda počeli sa izvlačenjem smera na rezervni vatreni položaj, nakon čega smo sa tenkovskom četom prešli u protivnapad.\nKadet, stariji vodnik Hornjak Slobodan, komandir drugog mehanizovanog voda na vežbi „Diplomac“ našao se u ulozi borbenog osiguranja.\n- Moj zadatak je bio da nakon uočavanja neprijatelja koji započinje napad izvestim komandanta borbene grupe na čiji signal je moj vod počeo sa povlačenjem u očekivani reon, nakon čega smo izvršili protivnapad. Izabran sam na ovo mesto jer radim diplomski rad na temu „ Mehanizovani vod u ulozi borbenog osiguranja“, a učešće u vežbi posmatram kao praktičnu odbranu mog diplomskog rada.\nKadet, stariji vodnik 1. klase Gujančić Rajko, u okviru smera ABH službe, na „Diplomcu“ je radio na realizovanju zadatka radiološke dekontaminacije tenka, naoružanja i tehničkih sredstava na prostoru za dekontaminaciju naoružanja i tehničkih sredstava. Ovu vežbu, on je izveo sa svojih šest kolega koji su bili u ulozi komandira voda.\nKadet, stariji vodnik prve klase Ristić Miloš, smera inžinjerije, na vežbi „Diplomac“ bio je komandir inžinjerijskog voda.\n-Zadaci našeg voda na „Diplomcu“ bili su izgradnja dve fugase, obeležavanje prednjeg kraja odbrane naše odbrane, borbeno osiguranje i imitacioni aparat u smislu naleta i artiljerije.\nZa Miloša ova vežba bila je jedinstvena prilika da objedini znanje iz sve četiri godine Vojne akademije, i praktično proveri svoje sposobnosti.\nKadet, stariji vodnik prve klase Goran Novaković, komandir voda četne vatrene grupe na „Diplomcu, sa svojom grupom koju su sačinjavala dva odeljenja minobacača, vatrenim dejstvom po neprijatelju ostvario je uslove da prijateljske jedinice izvrše zadatak. Tom prilikom četna vatrena grupa ispalila je oko trideset projektila.\nKadet, stariji vodnik prve klase Nenad Kušatora, smera pešadija, na vežbi „Diplomac“ bio je posmatrač u Komandi gde je sagledao dokumenta koja se izrađuju za izvođenje, organizaciju i tok vežbe.\n-Moja uloga na vežbi bila je vezana za moj diplomski rad koji se odnosi na borbena dokumenta koja se koriste u jednoj pešadijskoj četi za vreme izvođenja borbenih dejstava i štabnih poslova vezanih za izvođenje vežbe. U toku priprema za izvođenje vežbe radio sam kao komandir streljačkog voda na taktičkoj vežbi sa bojnim gađanjem – nastupanje i rešavanje zadataka u nekoj direktnoj situaciji. Vežba poput „Diplomac“ vrhunac je obuke i krunisanje mog obrazovanja i dugogodišnjeg usavršavanja na Vojnoj akademiji.


NOVI PAZAR – Trener fudbalera Novog Pazara Davor Berber rekao je danas da njegova ekipa zadržava šansu da izbori opstanak u Super ligi Srbije samo ako osvoji tri boda na predstojećem gostovanju čajetinskom Zlatiboru.\nPazarci: Samo pobeda ostavlja šansu za opstanak\nTrener fudbalera Novog Pazara Davor Berber rekao je da njegova ekipa zadržava šansu da izbori opstanak u Superligi Srbije samo ako pobedi Zlatibor. Šest kola pre kraja prvenstva, oba rivala nalaze se u zoni ispadanja. Novi Pazar je na 16.\nKurir - 23.04.2021\nTrener fudbalera Novog Pazara Davor Berber rekao je danas da njegova ekipa zadržava šansu da izbori opstanak u Super ligi Srbije samo ako osvoji tri boda na predstojećem gostovanju Zlatiboru. " Ostali smo bez bodova protiv Čukaričkog na našem terenu, pa sada želimo da pokažemo ...


25.7. Servisne informacije\nčetvrtak, 25 jul 2019 14:58\nJavno komunalno preduzeće "Parking Servis Sombor" obaveštava građane da će zbog koncerta Harisa Džinovića koji se održava na trgu Svetog Trojstva u petak, 26. jula, biti zatvorene ulice za saobraćaj u ulici trg Svetog Trojstva - na potezu od ulice Laze Kostića do trga cara Lazara u periodu od 18:00 časova do 24:00 časa.\nIz "Parking servisa Sombor" mole građane, korisnike parkirališta da poštuju režim odvijanja saobraćaja i parkiranja za petak 26. jul, poštuju saobraćajnu signalizaciju i uputstva ovlašćenih lica. Sva vozila koja se budu zatekla na navedenim lokacijama, u terminu nakon zatvaranja, biće uklonjena specijalnim vozilom "Paukom".\nU petak, 26.jula, u Somboru već tokom jutra toplo i oko 23 stepena. Tokom dana temperatura će se popeti do maksimalnih 33 stepeni. Duvaće jugozapadni povetarac brzinom od 1 do 4 m/s, a prosečna vlažnost vazduha biće oko 55%.\nAli, po najavi metorologa, posle podne možemo očekivati prolazno naoblačenje i kratkotrajnu kišu. Slično vreme kao u petak možemo očekivati i za vikend.


Kancelarija za mlade | Opština Plandište\nINFORMACIJA MINISTARSTVA ZA RAD, ZAPOŠLJAVANJE, BORAČKA I...\nPočetna strana » O PLANDIŠTU » SPORT I OMLADINA » Kancelarija za mlade\nKancelarija za mlade opštine Plandište bavi se svim mladim osobama u plandištanskoj opštini sa poštovanjem, bez ikakve diskriminacije u odnosu na njihovu socijalnu, versku, nacionalnu, polnu i drugu pripadnost, kao i bez obzira na stečeno obrazovanje, sposobnosti, invaliditet, seksualnu, političku i drugu orijentaciju!\nLokalni akcioni plan za mlade opštine Plandište za period od 2015. godine do 2020. godine možete pogledati ovde.\nWeb sajt: http://kzmplandiste.org/\nCiljevi kancelarije za mlade\nRešava i Brine o prioritetnim problemima mladih kako bi se povećao stepen kvaliteta života omladine u svim domenima;\nSarađuje sa lokalnim organizacijama i inicijativama mladih;\nObezbedi učešće mladih u svim telima čiji rad ih se direktno ili indirektno tiče;\nPronađe nove mogućnosti finansiranja programa za mlade u Plandištu i omladinskih projekata radi na povećanju sredstava i ulaganja namenjenih mladima;\nIzrađuje strateške dokumente vezane za mlade na lokalnom nivou;\nPruža podršku omladinskim organizacijama i inicijativama u Plandištu;\nInicira saradnju sa srodnim institucijama na pokrajinskom, nacionalnom i internacionalnom nivou.\nNačin finansiranja i održivost Kancelarije za mlade


Abba otkrila kad objavljuju novu pesmu - Nedeljnik\nAbba otkrila kad objavljuju novu pesmu\nBend planira virtuelnu turneju sa svojim digitalnim avatarima\nBjorn Ulveus iz švedskog sastava Abba rekao je da obožavatelji četvoročlane grupe koja se raspala pre 37 godina mogu da očekuju izlazak nove pesme "u septembru ili oktobru". Ulveus je rekao za današnje izdanje danskog tabloida Ekstra Bladet da treba " izuzetno dugo vremena" da se napravi video sa avatarima članova grupe, i dodao da je to "suviše dugo odlagano".\nBend je ranije saopštio da su se njegova četiri člana Ulvaeus, Beni Anderson, Ani-Frid Lingštad i Agnete Falkstog ponovo okupili i da planiraju virtuelnu turneju sa svojim digitalnim avatarima i da je naziv jedne od dve nove numere "I Still Have Faith in You".\nAbba je ranije najavila da će kompjuterizovani likovi četvoro članova nastupiti u emisijama televizija Bi-Bi-Si i En-Bi-Si kao "Abbatars", prenosi B92.\nUlveus je najavio da će avatari članova grupe izgledati kao 1979, kada su krenuli na poslednju turneju.\nGrupa je postala poznata osvajanjem takmičenja za Pesmu Evrovizije 1974. godine numerom "Waterloo" i imala je velike hitove 1970-ih uključujući "Dancing Queen" "Mamma Mia", "Fernando", "Money, Money, Money", "Take a Chance on Me", "Chiquitita" i druge pre nego što su se razišli 1982. godine.


Zbog ovog ubistva uhapšen je komšija žrtve Bogdan V. (22), koji je osumnjičen da je udarcima šakama ubio komšiju, a uzeo njegovo telo i bacio u bunar, piše Srpskainfo.\n– Uviđaj na mestu ubistva obavila je dežurni tužilac OJT Banjaluka Žana Bojić. Dežurni tužilac je naložila da se preduzmu sve potrebne istražne mere i radnje na utvrđivanju tačnih okolnosti ubistva – saopšteno je iz banjalučkog tužilaštva.\nBojićeva je ujedno naredila i obdukciju ubijenog Veselića koja će biti obavljena u Zavodu za sudsku medicinu Republike Srpske.\nUhapšeni Bogdan V. trenutno je na kriminalističkoj obradi i u toku dana trebao bi biti doveden na saslušanje kod dežurnog tužioca.\nUbistvo Vedrana Repčića na Voždovcu\nPUCNJAVA U NOVOGODIŠNJOJ NOĆI Kod Banjaluke ranjene dve osobe, HITNO prevezene u UKC\nZAPALIO ŽENU Osumnjičeni na saslušanju u tužilaštvu zbog BRUTALNOG NASILJA


Banke ne daju kredit SNS-u za kampanju?\nVesti izvor: Kamatica, Blic, Novi magazin\nSrpska napredna stranka još nije krenula u medijsku predizbornu kampanju, a razlog za to je nedostatak novca, pošto stranci, do sada, nijedna banka nije odobrila kredit, izjavio je zamenik predsednika naprednjaka Aleksandar Vučić.\n- Obišli smo pola banaka po Srbiji i nijedna nam još nije odobrila kredit. Ne mogu da verujem da se to dešava - rekao je Vučić.\nList navodi da, iako su pre dve nedelje raspisani izbori, SNS još nije zakupila nijedan bilbord, niti platila emitovanje televizijskog spota, a na TV stanicama sa nacionalnom frekvencijom naprednjaci nisu zakupili nijedan termin.\n- Imamo čist posao, a faktor rizika je nula. SNS nije neka mala partija i ne strepimo da li ćemo proći cenzus. Očekujemo da ćemo iz budžeta posle izbora dobiti bar milion evra za troškove predizborne kampanje i od toga, naravno, u ratama vraćati kredit. Ako im to nije dovoljno, ne znam šta jeste-, rekao je Vučić.\n-Očigledno je da je odobravanje kredita zabranjeno protivnicima vlasti- smatra zamenik predsednika SNS-a.\nVučić je kazao da je, do sada, od privrednika i prijatelja stranke obezbeđeno 250.000 evra, što je daleko od sume koja je potrebna za ozbiljnu kampanju.\n-Ono što su naši simpatizari uplatili, to nije dovoljno- dodao je on.\nLideri SNS su više puta rekli da nameravaju da za finansiranje kampanje uzmu dva ili tri kredita, a Tomislav Nikolić je najavio da će svojim stanom garantovati pozajmicu, podsetio je list.


Autori legendarne TV-emisije o automobilima „Top Gir“ (Top Gear) Džeremi Klarkson, Ričard Hamond i Džejms Mej biće domaćini novog šou-programa koji će se emitovati na internetu, na video-kanalu Amazona, objavio je danas Bi-Bi-Si (BBC), koji je godinama emitovao tu emisiju. Trojka iz „Top Gira“ potpisala je ugovor sa Amazonom za tri emisije o automobilima, a početak emitovanja planira se za iduću godinu.\nU šali na račun bivše kuće, Klarskon je rekao da se oseća kao da je izašao iz dvokrilnog aviona i ušao u svemirski brod.\nMej je dodao da su s Amazonom postali deo „novog doba smart televizije“.\nDanašnja najava usledila je posle višemesečnih spekulacija šta će biti s Klarskonom i njegovim kolegama, pošto je bio otpušten s Bi-Bi-Sija (BBC) zbog svađe i udaranja producenta tokom snimanja „Top gira“.\n„Gledaoci su nam rekli da ih žele nazad na ekran i mi se radujemo što se to i dogodilo. Jedva čekamo da vidimo šta će Džeremi, Ričard, Džejms i njihov tim napraviti, a zasigurno to će biti jedna od emisija koju će svet najviše očekivati u 2016. godini“, rekao je potpredsednik „Amazon Prajm Videa“ Džej Marin. BBC će se takođe vratiti „Top giru“ koja je s Klarskonom, Hemondom i Mejom jedna od najgledanijih na toj televiziji, a od sledeće godine će se emitovati s novom postavkom koju će predvoditi Kris Evans, dosadašnji voditelj jutarnjeg programa na BBC radiju.\nBBC je u martu saopštio da neće obnovljen ugovor s Klarksonom koji je bio suspendovan 10. marta, pošto je prvo 20 minuta verbalno maltretirao producenta Oisina Timona, da bi ga posle i fizički napao. Incident se desio kada je Klarksonu, jednoj od najplaćenijih zvezda BBC-ja, rečeno da neće moći da ima biftek i pomfrit u hotelu posle snimanja, zato što je restoran prestao da služi toplu hranu.\nOdluka o suspenziji 10. marta izazvala je gnev ljubitelja „Top gira“ posle čega je na internet peticiji prikupljeno više od milion potpisa za vraćanje Klarksona.\n„Top gir“ se prikazuje u Velikoj Britaniji od 1977, ali je dolaskom Klarksona na čelo emisije 1988. postao popularan. U formatu, s Hemondom i Mejom, prikazival se od 2002. Emisiju je u 214 zemalja i teritorija širom sveta gledalo više od 350 miliona gledalaca, više zbog nekonvencijalnog stila vođenja nego zbog automobila.\nOtkaz Klarksonu s BBC-ija usledio je posle više incidenata poput koriščćenja reči „nigger“ (crnčuga), provokacije Argentine zbog Foklanda ili komentara o Meksikancima kao lenjim i glupim.


Skupština Srbije usvojila Zakon o komunalnoj miliciji\nSkupština Srbije usvojila je danas Zakon o komunalnoj miliciji kojim su utvrdjena veća ovlašećenja i koji omogućava obrazovanje komunalne milicije i u opštinama, a ne samo gradovima kako je dosad bio slučaj.\nZakonom je utvrdjeno da komunalni milicajci posao mogu da obavljaju posao uniformisani, ali po pisanom nalogu načelnika to mogu da čine i u civilu.\nFinansiranje komunalne milicije predvodjeno je iz lokalnih budžeta.\nMoguća i u opštinama, nova ovlašćenja\n“Radom u civilu omogućiće se da se uspostavi komunalni red posebno u oblastima bespravnog zauzeća javne površine, nelegalne prodaje, nelegalnog taksi prevoza, kao i buke u ugostiteljskim objektima”, istakao je u raspravi ministar državne uprave i lokalne samouprave Branko Ružić, prenosi b92.\nKomunalni milicioner će moći da piše prekršajni nalog, a novim zakonom su definisane kazne za fizičko lice od 10.000 dinara, ako plati u roku od 8 dana onda je 5.000 dinara, a ako to lice smatra da nije kriv, onda će po tom slučaju postupati nadležni sud.


Osim mladića (18) koji je nožem ranio dve osobe u Parizu, uhapšeno je još 6 osoba - Telegraf.rs\n26/09/20 | 07:59\nMuškarac naoružan mesarskim nožem ranio je dve osobe u jučerašnjem napadu\nMuškarac naoružan mesarskim nožem ranio je dve osobe u jučerašnjem napadu, koji se tretira kao teroristički incident, prenosi BBC.\nNapad se dogodio u vreme kada je u Parizu u toku suđenje osumnjičenima za saučesništvo u nizu terorističkih napada izvršenih pre pet godina, koji su započeti masakrom u tadašnjoj kancelariji lista, a dva dana kasnije bili okončani posle talačke krize u jednom supermarketu u kojem se prodavala hrana spremljena po "košer" standardima jevrejske vere.\nZa ukupno tri dana, teroristi su tada ubili 17 ljudi, od kojih 12 u oružanom napadu na prostorije "Šarli ebdoa", gde je u tom trenutku bio u toku sastanak uređivačkog kolegijuma.\nObeležavajući početak suđenja saučešnicima u napadima iz 2015. godine, uredništvo lista je početkom ovog meseca odlučilo da, uz odavanje počasti ubijenim kolegama, ponovo objavi kontroverzne karikature Mohameda, opisujući ih kao "dokazni materijal" u tom procesu i kao deo istorije koja, kako je navedeno, "ne može biti ponovo ispisivana ili brisana."\nHteli da ubijaju decu u školama i raznesu javne ustanove: Uhapšeni teroristi u Rusiji\nUhapšena Albanka, koju u Italiji traže zbog terorizma: Prikupljala regrute za ISIS\nSnimak racija u Makedoniji: Sprečen teror, pronađen eksploziv i zastave Islamske države


My blog – Page 2 – ŽOK Novi Sad\nDrugi tim nastavio seriju\nDrugi tim nastavio je seriju pobeda u Prvoj Vojvođanskoj ligi tako što je u 12. kolu savladao ekipu Volejstarsa iz Zrenjanina u gostima rezultatom 3:1 (25:20,22:25,25:19,25:18). U narednom kolu drugi tim će ugostiti ekipu Grbića, au utakmica će se odrigrati u subotu u T.Š.”Mileva Marić-Ajnštajn” sa početkom u 17:00 časova. Utakmica će se odigrati bez […]\nNajmlađe uspešne na startu Predpionirskog prvenstva Vojvodine\nNaša najmlađa selekcija zabeležila je prvu pobedu u prvom kolu Predpionirskog prvenstva Vojvodine savladavši ekipu Libera iz Bačkog Gradišta rezultatom 3:0 (25:16,25:15,25:23). U sklopu lige prijateljstva naše devojčice su zabeležile i četvrtu pobedu savladavši ekipu Štrand Voleja rezultatom 3:0. U narednom kolu naše devojčice će igrati u gostima sa ekipom Vrbasa, a utakmica će se […]\nDve pobede i poraz prvog tima\nPrvi tim je u prethodnoj nedelji odigrao tri utakmice po ubrzanom rasporedu. Najpre smo ugostili lidera na tabeli ekipu Inđije koja je zasluženo slavila maksimalnim rezultatom 3:0 , zatim smo ugostili ekipu Jedinstva iz Užica koju smo savladali rezultatom 3:1 (25:21,25:22,29:27), da bi u utorak gostovali ekipi Sterije iz Beograda i zabeležili maksimalan rezultat 3:0 […]\nPredpionirke uspešne na startu\nPredpionirke Ženskog odbojkaškog kluba “Novi Sad” koje čine igračice 2008. godišta i mlađe počela je takmičenje u takmičenju Lige prijateljstva. Na samom startu odigrane su dve utakmice iz kojih su naše najmlađe izašle kao pobednici. Najpre je savladana ekipa Dunav Voleja rezultatom 3:0, a u drugom kolu ekipa Mladosti rezultatom 2:1. Naredno kolo naše devojčice […]\nDrugi tim drži lidersku poziciju\nDrugi tim našeg kluba koji se takmiči u Prvoj Vojvođanskoj ligi-istok savladao je ekipu Mladosti iz Bačkog Petrovca u gostima rezultatom 3:1 (25:17,25:15,19:25,25:19) i na taj način zabeležio devetu pobedu iz isto toliko odigranih kola. Narednog vikenda naše devojke ugostiće ekipu Elan Voleja iz Srbobrana, a utakmica će se odigrati u SPC Vojvodina u nedelju […]\nDrugi tim zauzeo čelnu poziciju\nNaša druga ekipa zauzela je čelnu poziciju Prve Vojvođanske lige – Istok poštoje savladala na domaćem terenu ekipu Merkura iz Bačke Palanke rezultatom 3:1 (25:16,20:25,25:23,25:21). Ovo je sedma uzastopna pobeda naših devojaka koje nemoju još nijedan poraz. Naredno kolo naše devojke igraju na svom terenu a protivnik je ekipa Blok Auta iz Temerina. Utakmica će […]\nPosle 2 poraza upisana i sedma pobeda\nPrvotimke Ženskog odbojkaškog kluba “Novi Sad” su posle dva pretrpljena poraza od Omladinca i beogradskog Radničkog zabeležile i svoju sedmu pobedu savladavši rezultatom 3:1 (15:25,25:23,25:22,25:17) ekipu Takova iz Gornjeg Milanovca. Moramo biti zadovoljni ovim rezultatima naših devojaka pogotovo imajući u vidu pehove koji su nas zadesili pred kraj prvog dela sezone i povredama koje su […]\nPrvotimke u seriji\nPrvotimke su u okviru 10. kola Prve lige Srbije zabeležile i petu uzastopnu pobedu savladavši u gostima ekipu Vranja rezultatom 3:1 (25:16,25:20,16:25,25:20). Naše devojke su pokazale i ovaj put koliko imaju želje za novim dokazivanjima. Iako vidno umorne od velikog puta zaigrale su ko jedna i donele Novom Sadu novu pobedu i tri boda. U […]\nDrugi tim i pretpionirke odigrale prijateljske utakmice\nDrugim tim našeg kluba i pretpionirke odigrale su prijateljske utakmice proteklog vikenda sa ekipom Lavica 07. Utakmice su odigrane u Petrovaradinskoj hali sportova naravno bez prisustva publike. Iako je rezultat bio u drugom planu obe naše selekcije su zabeležile pobede. Druga ekipa je savladala protivnika rezultatom 3:0, dok su pretpionirke slavile sa 3:1.\nPrvotimke nastavljaju seriju pobeda\nU okviru 9. kola Prve Banka Poštanska Štedionica lige Srbije naše devojke zabeležile su i petu pobedu savladavši na svom terenu ekipu Smedereva rezultatom 3:2 (30:28,25:13,23:25,18:25,15:11). Utakmicu smo počeli sigurno u svim elemnima igre i poveli sa 2:0 u setovima. Ipak protivnička ekipa je u nastavku pokazala da se neće tek tako lako predati i […]


MUP raspisao konkurs za upis 600 polaznika Centra za osnovnu policijsku obuku - SDPlus\nMinistarstvo unutrašnjih poslova raspisalo je konkurs za upis 600 polaznika Centra za osnovnu policijsku obuku na koji se zainteresovani mogu prijaviti zaključno sa 8. julom 2019. godine.\nKandidat mora imati završenu srednju školu, u četvorogodišnjem trajanju, ili završene osnovne strukovne, odnosno osnovne akademske studije, Kriminalističko- policijskog univerziteta. Neophodno je da nema manje od 18, a više od 24 godine starosti do dana zaključenja konkursa, odnosno da nema više od 27 godina starosti ukoliko je reč o kandidatima koji su svršeni studenti KPU.\nPrijava na konkurs sa dokumentacijom, podnosi se policijskoj stanici po mestu prebivališta kandidata. Tekst i bliže uslove konkursa zainteresovani mogu naći na sajtu Ministarstva unutrašnjih poslova www.mup.gov.rs i Centra za osnovnu policijsku obuku www.copo.edu.rs .


Pjongjang: SAD i Južna Koreja neće izbeći našu nemilosrdnu osvetu i kaznu! - 22.08.2017, Sputnik Srbija\nPjongjang: SAD i Južna Koreja neće izbeći našu nemilosrdnu osvetu i kaznu!\nVojna komanda Korejske narodne armije na granici sa Južnom Korejom, Pahmundžom, zapretila je Sjedinjenim Američkim Državama i Južnoj Koreji „nemilosrdnom... 22.08.2017, Sputnik Srbija\n07:20 22.08.2017 (Osveženo: 07:45 22.08.2017)\n© Sputnik / Ilja Pitaljev / Uđi u foto-galerijuPjongjang\nVojna komanda Korejske narodne armije na granici sa Južnom Korejom, Pahmundžom, zapretila je Sjedinjenim Američkim Državama i Južnoj Koreji „nemilosrdnom osvetom“ zbog zajedničkih vojnih vežbi dve zemlje „Ulči čuvar slobode“, koje su počele u ponedeljak, saopštila je agencija Kjodo. Ove vežbe Pjongjang vidi kao probu za oružani sukob.\nPočele vojne vežbe SAD i Južne Koreje, Seul upozorava Pjongjang da ne provocira\n21 Avgust 2017, 08:39\n„Nakon što su (SAD i Južna Koreja) ignorisali naša upozorenja da treba učine pravilan izbor i organizovale opasnu vojnu provokaciju, one neće moći da izbegnu nemilosrdnu osvetu i kaznu“, navodi se u saopštenju vojne komande Severne Koreje.\nČinjenica da su na vojnu vežbu stigli komandant Pacifičke komande američke mornarice admiral Hari Haris, direktor Strateške komande vazduhoplovstva Džon Hajten i direktor Centra PRO Semjuel Grivz, takođe je izazvala nezadovoljstvo vojske Severne Koreje, koja smatra da će to „dodatno pogoršati ozbiljnost situacije“.\n„Sjedinjene Američke Države ne bi trebalo da zaborave da je naša vojna moć u stanju pripravnosti za lansiranje (raketa)“, podseća vojska Severne Koreje.\n20 Avgust 2017, 15:47\n„Odgovornost za razarajuće posledice koje će izazvati vojne vežbe u potpunosti je na Sjedinjenim Američkim Državama koje su izabrale put vojne konfrontacije sa nama“, navodi se u saopštenju.\nNa vežbama „Ulči čuvar slobode“, koje su počele u ponedeljak i trajaće 10 dana, učestvuje oko 50 hiljada južnokorejskih vojnika i 17,5 hiljada američkih.


Raspisan tender za ekološku rekonstrukciju TE „Pljevlja“ | Analitika - Informativni Portal ez PDV-a) i očekuje se interesovanje velikog broja renomiranih svjetskih kompanija sa iskustvom u realizaciji ovakvih projekata. " /> ez PDV-a) i očekuje se interesovanje velikog broja renomiranih svjetskih kompanija sa iskustvom u realizaciji ovakvih projekata. " />\nEPCG je raspisala javni tender za izbor izvodjača radova za ekološku rekonstrukciju prvog bloka termoelektrane ''Pljevlja''. Procijenjena vrijednost investicije je 45 miliona eura (bez PDV-a) i očekuje se interesovanje velikog broja renomiranih svjetskih kompanija sa iskustvom u realizaciji ovakvih projekata.\nObjavljeno: 11. 07. 2019 - 11:57 Promjenite veličinu teksta: A A A\nTermoenergetski kompleks u Pljevljima, Termoelektrana Pljevlja - Rudnik uglja, jedan je od ključnih djelova elektroenergetskog sistema Crne Gore i od ogromnog je značaja za njegovu stabilnost. Važnost ovog baznog izvora električne energije za Crnu Goru, koji ujedno generiše i 1.200 zaposlenih, je neupitna.


U Integra Life Club-u u Beogradu održana je prva radionica „Ravnopravno u lancu vrednosti“, kojom je započeta praktična obuka u okviru istoimenog projekta koji realizuje Udruženje poslovnih žena Srbije (UPŽ), uz podršku Ambasade Kraljevine Holandije i Koordinacionog tela za rodnu ravnopravnost. Nakon Beograda radionice će biti održane i u Zrenjaninu i Valjevu\nProjekat „Ravnopravno u lancu vrednosti“ ima za cilj promociju uključivanja malih i mikro kompanija u lanac vrednosti velikih korporacija, kako bi se njihovo samozapošljavanje učinilo održivim i na taj način osnažili ekonomski kapaciteti žena u Srbiji. Projekat promoviše pomoć razvoju ženskog preduzetništva, a u skladu sa Nacionalnim akcionim planom u delu ekonomskog osnaživanja žena kao i sa prinicipima koje je definisala Agencija Ujedinjenih nacija za rodnu ravnopravnost i osnaživanje žena (UN Women).\nUključivanje žena u lanac vrednosti je 5. Princip osnaživanja žena а ovim projektom se podstiče njegova primena i sprovodi koncept održive ekonomije u kojoj su svi privredni akteri deo jedinstvenog eko sistema u kome ostvaruju korist, istovremeno doprinoseći razvoju privrede i društva u celini. Prepoznata je potreba veće saradnje i povezivanja korporativnog sektora sa sektorom malih preduzeća, posebno ženskim biznisima, koji su međusobno udaljeni. Zato je u okviru projekta već održan panel na ovu temu ali su organizovani i B2B sastanci, na kojima su predstavnici korporativnog sektora imali priliku da se direktno upoznaju sa preduzetnicama članicama Udruženja poslovnih žena Srbije, koje su uviše navrata imale prezentacije i izložbe na kojima su predstavljale svoje proizvode i usluge.\nU okviru projekta „Ravnopravno u lancu vrednosti“ ustanovljeno je i prvi put prošle godine dodeljeno priznanje „Rodno najsenzitivnija kompanija“. Priznanje se dodeljuje velikim kompanijama koje primenjuju 5. princip Ujedinjenih nacija za osnaživanje žena i koje su pružile najbolji model uključivanja žena u lance dobavljača, a prvi dobitnici su Delta Holding, Ikea Srbija, Avon Srbija, Vip mobile i UniCredit banka.


TRIS portal – Šibenik – Svaka mala gura naprijed: Sustav za prijavljivanje i lociranje divljih odlagališta otpada pušten u probni rad\nSmanjenju nereda u prostoru mogao bi donekle pomoći elektronski sustav evidencije lokacija odbačenog otpada (ELOO) koji je s početkom godine pušten u probni rad, a uz pomoć kojega građani mogu anonimno i u par klikova obavijestiti komunalne redare o divljim odlagalištima.\nNa internetskoj stranici ELOO potrebno je odabrati županiju, grad ili općinu, opisati lokaciju i vrstu odbačenog otpada te priložiti fotografiju otpada na lokaciju koju ste upravo prijavili, a dalje je sve u rukama komunalnih redara zaduženih za lokaciju na kojoj je otpad prijavljen.\nSustav evidencije lokacija odbačenog otpada izrađen je za potrebe Ministarstva zaštite okoliša i energetike, namijenjen je prvenstveno komunalnim redarima, a omogućuje i registriranim korisnicima (inspektori zaštite okoliša, djelatnici u županijama, ministarstvima i ostalim nadležnim tijelima) pregled podataka za ona područja nad kojima imaju nadležnost.\nTaj bi elektronski sustav mogao donekle pomoći rješavanju katastrofalnog stanja na terenu, barem u prvom koraku koji podrazumijeva detektiranje stanja, posebno u onim područjima čije lokalne vlasti pojma nemaju gdje im se sve na divlje baca smeće odnosno znaju ali problem ne rješavaju. Sanacija divljih odlagališta će kao i do sada ovisiti o komunalcima na terenu, a kažnjavanje onih koji su nepropisno istovarili građevinski ili neki drugi otpad o komunalnim redarima koji imaju ovlasti napisati kaznu. Koliko je situacija alarmantna najbolje pokazuje primjer glavnog grada na čijem je području registrirano tridesetak većih divljih odlagališta te više od tri tisuće ilegalnih deponija.\nTags: divlja odlagališta, divlja odlagališta otpada, ELOO, otpad, smeće, sustav evidencije lokacija odbačenog otpada


Press Online :: Svet :: Ko je najmlađa i najplaćenija radnica u Beloj kući\nKo je najmlađa i najplaćenija radnica u Beloj kući\nAmerički mediji poslednjih dana bruje o novoj figuri u timu predsednika Donalda Trampa. Ona je najmlađa i najbolje plaćena radnica u Vašingtonu.\nOna se zove Houp Hiks (28), diplomirala je na Univerzitetu za metodiku i treća je po redu direktorka Odseka za odnose sa javnošću u Beloj kući. Mediji tvrde da joj Trap neizmerno veruje, njeno mišljenje se uvažava i poslednjih meseci postala je bitan činilac u kreiranju Trampove politike, navodi Sputnjik.\nBila je jedna od prvih koja se pridružila njegovoj kampanji, a pre toga radila je kao model, pa se iz rodnog Konektikata preselila u Njujork. Tamo je pronašla posao u pi-ar agenciji, što je ju igrom slučaja povezalo sa Ivankom Tramp.\nTo je, valjda, bilo dovoljno da Ivankin otac Donald prepozna njen potencijal i pozove je u svoj štab baš u trenutku kada je prvi put objavio svoju kandidaturu, prenosi Sputnjik.\nTrud koji je uložila u Trampovu kampanju urodio je plodom. Neposredno nakon njegove pobede na izborima imenovao ju je za direktorku strateških komunikacija u Beloj kući, da bi nakon toga strelovito napredovala.\nTamo uživa poverenje saradnika i kolega, ali zanimljiva je njena namera da ne bude u centru pažnje. Do sada nije učestvovala ni u kakvim mejnstrim polemikama niti se nepotrebno izlagala javnosti. To je čini posebnom u odnosu na ostale kolege koji su specijalizovani za isto područje rada u Trampovom timu, piše "Telegraf".\nNavodno je tokom svoje "političke" karijere samo tri puta objavila status na Tviteru. Jedan od njih je glasio: "Predsednik Tramp ima magnetsku specifičnost i zrači pozitivnom energijom koja je zarazna za one koji se nalaze oko njega. Briljantan je i sa velikim smislom za humor i neverovatnom sposobnošću postiže da se svaka osoba oseća posebno."\nBio je to zapravo njen odgovor na članak objavljen u jeku kampanje u "Vašington postu" u kojem je pisalo kako Tramp ima nameru da smanji broj saradnika u štabu.\nSudeći prema izvorima iz "Vašington posta", Hiksova svakog dana po nekoliko puta obavlja iscrpne razgovore sa predsednikom o medijskoj strategiji.\nOna je bila jedina žena koja je učestvovala u kreiranju kampanje novog američkog predsednika. Zanimljivo je, međutim, da se u javnosti pojavljivala ranije, dok je bila aktivna u svetu mode. Tada je jednom lokalnom časopisu rekla: "Ako me manekenstvo i gluma nigde ne odvedu, rado bih se videla u politici. Zašto ne?"


Od 1. jula obavezna elektronska prijava PDV - Ozon Media\nSremska Mitrovica -Poreska uprava Srbije objavila je na svom sajtu da se od 1. jula prijave poreza na dodatnu vrednost (PDV) podnose isključivo elektronski.\n„U slučaju da u prijavi postoje neispravnosti ili matematičke greške dobićete o tome obaveštenje u elektronskom obliku. Poreska prijava će se smatrati podnetom kada u elektronskom obliku dobijete potvrdu o formalnoj ispravnosti i matematičkoj tačnosti podataka, kao i identifikacioni broj prijave“, navedeno je na sajtu Poreske uprave.\nNa sajtu www.poreskauprava.gov.rs je navedeno i da je, kako bi se omogućio potpun prelazak na elektronsko podnošenje prijava, bilo neophodno da se u obrascu dodaju određena polja. Tako je, primera radi, delimično izmenjen deo prijave koji se odnosi na podatke o podnosiocu, dok je deo koji se odnosi na podatke od značaja za utvrđivanje poreske obaveze ostao isti.\n„Deo prijave u koji se unose podaci od značaja za utvrđivanje obaveze je ostao neizmenjen, izuzev što se u slučaju postojanja poreza za povraćaj upisuje oznaka 1 (umesto sadašnjeg zaokruživanja izbora DA), ako se opredeljujete za povraćaj, ili se upisuje oznaka 0, ako se opredeljujete za poreski kredit za naredni period“, navedeno je na sajtu Poreske uprave.\n„Hidrograđevinar“ prekinuo štrajk


Vaskrs kod Hrama - Humana misija tokom praznika\nSrednjovekovna muzika, viteške borbe, radionice za decu, streljaštvo, mačevanje, stari zanati i druge sportske i kreativne radionice… Na platou ispred Hrama Svetog Save počeo je "Vaskrs kod Hrama" koji će trajati do 1. maja uz veliki broj sadržaja, u organizaciji Mreže za razvoj sportskih, edukativnih i zabavnih manifestacija – Sezam.\nDogađaj je podržala društveno odgovorna kompanija Mozzart, koja je posebno pomogla Osnovnu školu "Dušan Dugalić", gde boravi 100 učenika sa smetnjama u razvoju.\nPrvi put na našim prostorima realizovana je postavka scenografije koja je za ovu manifestaciju posebno izrađena u saradnji sa filmskim scenografima i vajarima, namenjena samo za obeležavanje Vaskrsa, kao i 15 izložbenih jaja visine dva metra, uz prelepu korpu sa manjim jajima.\nZa vikend će biti organizovan i program kostimiranih junaka, štulaša, takmičenje u tradicionalnim i viteškim igrama, sve u sklopu proslave najradosnijeg praznika. Za decu će posebno biti organizovano oslikavanje 1.000 jaja koja mogu poneti sa sobom.


Oglasio se Nikolaj Patrušev: Rusija sumnja da SAD rade na biološkom oružju - Objektiv\nNaslovna » Vesti » Svet » Oglasio se Nikolaj Patrušev: Rusija sumnja da SAD rade na biološkom oružju\nOglasio se Nikolaj Patrušev: Rusija sumnja da SAD rade na biološkom oružju\nPutin je reagujući na tu izjavu američkom lideru poželeo zdravlje\n• 23:34 • 07.04.2021. • 07.04.2021.\nPatrušev je u intervjuu dnevnom listu Komersant ukazao na to da se sve više bioloških laboratorija pod kontrolom SAD pojavljuje širom sveta, uglavnom u blizini ruske i kineske granice.\nUpitan da li pokušava da kaže da Sjedinjene Države razvijaju biološko oružje, Patrušev je odgovorio: Imamo solidne razloge da sumnjamo da je to zaista tako.\n– Uveravaju nas da su to istraživački centri gde Amerikanci pomažu lokalnim naučnicima da pronađu nove načine borbe protiv opasnih bolesti. Istina, vlasti država gde se nalaze ti objekti nemaju pravu sliku o tome šta se u njima događa, rekao je Patrušev.\n– Amerika je prvobitno imala manje hemijskog oružja od Rusije, za trećinu, ali mi ga više nemamo, a kod njih eno ga u skladištima. Oni ga uništavaju lagano i produžili su rokove do 2023. Organizaciju za zabranu hemijskog oružja takva situacija ne brine, suvišna pitanja Vašingtonu ne upućuju, rekao je on.\n– Polazimo od toga da bi u današnjoj složenoj međunarodnoj situaciji scenario normalizacije naših odnosa bio optimalan. On bi odgovarao ne samo interesima Moskve i Vašingtona, već bi to bilo bolje za čitavo čovečanstvo, ocenio je Patrušev.\nPrema njegovim rečima, oblast strateške stabilnosti i kontrole naoružanja je glavno pitanje dijaloga dve zemlje, a pozitivan primer bilo je produženje Sporazuma o strateškom ofanzivnom naoružanju (START 3).\nVisoki ruski zvaničnik prokomentarisao je i “grube” reči američkog predsednika Džozefa Bajdena na račun ruskog predsednika Vladimira Putina, istakavši da Rusija ne želi da takve neprihvatljive reči unište perspektivu rusko-američkih susreta na najvišem nivou.\nInače, Bajdenove izjave o Putinu ocenio je kao reči bez presedana i dodao se nada da i u Vašingtonu shvataju nastalu situaciju, dok u Kremlju, dodao je, ne očekuju izvinjenje od Amerikanaca.\nBajden je u nedavnom intervjuu izjavio da će rusko rukovodstvo morati da “plati cenu” u vezi sa pokušajima mešanja u američke izbore, koje se pripisuje Moskvi. Osim toga, predsednik SAD potvrdno je odgovorio na pitanje da li Putina smatra “ubicom”.\nPutin je reagujući na tu izjavu američkom lideru poželeo zdravlje. Kasnije je predložio Bajdenu javnu onlajn diskusiju, što je Vašington odbio.\nAmerikanci progovorili o OTCEPLJENJU Republike Srpske: Uzavrela atmosfera u BiH\nPutinov POTPIS stavio tačku na sve: Odlučena sudbina ISTOPOLNIH brakova u Rusiji\nRaspametila muški deo gledalaca: Voditeljka pred dnevnik namerno otkrila kakve ČARAPE nosi (VIDEO)


On će tražiti ljubav među roditeljima, radost, mir, i – ako ne nađe, misliće da je problem u nedostatku novca, i zaista će onda slediti pitanje: „Zašto ste nas rađali?“\nPosebno se može očekivati sličan ishod ukoliko i sami roditelji imaju naviku da na sav glas jadikuju o materijalnim teškoćama i spisku finansijski neostvarivih maštanja.\nMeđutim, isto tako u drugoj porodici drugi tinejdžer vidi koren porodičnih problema u tatinom poslu ili maminoj uspešnoj karijeri – tako da se ne možemo osigurati u svim varijantama.\nOsim da živiš, čuvajući radost… A to nije lako.\nŠto se tiče „kompleksa“ o kojima retko ko da nije čuo… Meni se čini da je na početku potrebno snaći se sa sopstvenim kompleksima.\n“Najbolje je pre svega da se sam otac ozbiljno preispita da nema on sam komplekse jer nema „dobar“ auto ili još nešto slično.”\nAko novopečeni otac ozbiljno razmišlja šta da učini da u budućnosti njegova deca ne budu iskompleksirana zbog odsustva ajfona, najbolje je pre svega da se sam otac ozbiljno preispita da nema on sam komplekse jer nema „dobar“ auto ili još nešto slično.\nSamo postavljanje pitanja: „Šta da učinim da dete ne bi patilo zbog nedostatka ovog ili onog“, govori o tome da su upravo roditelji zbog ovog ili onog nedovoljno spokojni.\nAko mama i tata nemaju osećanje nezadovoljstva zbog manjka finansija sa željom da celom svetu dokažu svoje neverovatno materijalno blagostanje – onda i deca imaju mnogo šansi da se ne fiksiraju isuviše u budućem životu na materijalna pitanja.\nGeneralno gledano, ne možemo pripisati „pravo na siromaštvo“ isključivo porodicama sa više dece.\nDaleko da svaki jedinac u porodici ide u školu u zlatu i svili. Isto tako i roditelji sa „malo dece“ dele dečiju odeću među rodbinom i susedima u ulazu, a nove stvari kupuju na rasprodajama. I niko nije umro zbog toga.


Berlin: Posle Deklaracije, hapšenje Mladića | Politika | DW | 31.03.2010\nUsvajanje Deklaracije o osudi zločina u Srebrenici u Skupštini Srbije je veoma pozitivno. Sada bi trebalo da usledi hapšenje i izručenje Ratka Mladića, ocenjuju političari i analitičari u Berlinu.\nRazumljivo je razočaranje određenih krugova što Skupština Srbije govori o zločinu, a ne o genocidu u Srebrenici. Priznanje genocida najvažnije je za „Majke Srebrenice“, tvrdi Mariluize Bek, predsedavajuća grupom za Bosnu i Hercegovinu u nemačkom parlamentu. Ipak, činjenica da se u Skupštini Srbije otvoreno govori o ratu, zločinu i pitanjima istorijske odgovornosti, jeste jedan veliki korak napred, kaže nemačka parlamentarka.\n„Nadam se da neće ostati samo na ovoj Deklaraciji, nego da će posle toga uslediti političke konsekvence. Jugoistočna Evropa treba da se ujedini tako što će sve njene zemlje zajednički tražiti put za ulazak u Evropsku uniju“, smatra Bekova.\n„Treba da usledi izručenje Mladića!“\nOdluka Skupštine Srbije da donese Deklaraciju o Srebrenici je veoma pozitivna, jer se poslednjih godina često poricalo da su se masovna ubistva u Srebrenici uopšte i desila, kaže Kristijan Tomušat, nemački stručnjak za međunarodno pravo. Žalosno je to što skupština ne spominje reč „genocid“, ali to bi za parlament u ovom trenutku bio preveliki zahtev, smatra Tomušat.\nSkupština Srbije usvojila Deklaraciju u kojoj se osuđuju zločini u Srebrenici\n„Skupština se oslobodila starih shvatanja i spremna je da preuzme krivicu. Međutim, sada bi trebalo da uslediti i dela, pre svega predaja Ratka Mladića Haškom tribunalu, jer je on odgovoran za taj masakr. U protivnom, odluka skupštine ostaće samo mrtvo slovo na papiru”, ocenjuje Tomušat.\nZa bivšeg sudiju Haškog tribunala Volfganga Šomburga važno je da je takav korak u Skupštini Srbije uopšte učinjen. Bez rada i pritiska Haškog tribunala do Deklaracije o Srebrenici uopšte ne bi ni došlo i zato sada nije važno kako će zločin biti kvalifikovan, poručuje Šomburg.\n„Najvažnije je da je skupština, uključujući i bivšu stranku Slobodana Miloševića, priznala odgovornost. Nadam se da će i stanovništvo Srbije promeniti svoju svest, da će se u školama otvoreno govoriti o tome šta se dešavalo u Srebrenici te da će i politika učiniti i poslednji korak, naime izručenje Ratka Mladića.”\n„U Parlamentu Srbije sede Miloševićevi sledbenici”\n„Deklaracije o Srebrenici je razočaravajuća, jer za Skupštinu Srbije ubistvo 8376 muškaraca nije genocid“, komentariše Tilman Zilh iz Međunarodne organizacije za ugrožene narode. Skupština istovremeno spominje i zločine nad Srbima i time izbegava preuzimanje odgovornosti za genocid u Srebrenici, kaže Cilh.\n„U Skupštini sede i poslanici koji su delom učestvovali u zločinu Slobodana Miloševića. Oni su podržavali Miloševićevu politiku, a time su podržavali i Karadžića i Mladića. To što se Srebrenica službeno spominje u Skupštini Srbije, jeste prvi, ali je i dalje mali uspeh”, kaže Cilh.\nTrajni link https://p.dw.com/p/Miyj


Kao Office 365 administratoru, nova kontrolna tabla Izveštaji pokazuje vam podatke o korišćenju Office 365 proizvoda u okviru organizacije. Pročitajte članak Izveštaji o aktivnostima u Office 365 centru administracije. Pomoću izveštaja o aktivnosti na mreži Yammer možete da razumete nivo angažovanja organizacije sa uslugom Yammer tako što ćete pogledati broj jedinstvenih korisnika koji koriste Yammer da bi objavljivali ili čitali poruku odnosno obeležavali da im se ona sviđa i količinu aktivnosti generisanih u celoj organizaciji.\nKoristite kartice dana da biste prikazali trendove izveštaja Aktivnost u usluzi Yammer u proteklih 7, 30, 90 ili 180 dana. Međutim, ako kliknete na određeni dan u izveštaju, tabela će prikazati podatke za 30 dana, do datuma za koji je izveštaj generisan.\nAktivirane mreže Ovi izveštaji prikazuju podatke za Yammer mrežu koja je aktivirana za pretplatu na Office 365. Grafikon agregira korišćenje svih korisnika koji su se prijavili na aktiviranu mrežu, bez obzira na to da li su koristili Office 365 ili Yammer da bi se prijavili. Dodatne informacije potražite u članku Integracija mreže Yammer sa uslugom Office 365.


Prvaci i solisti Njujork siti baleta nastupiće u Tel Avivu, Budimpešti, Novom Sadu i Beogradu tokom marta naredne godine. Biće ovo jedina turneja ove čuvene trupe tokom tekuće pozorišne sezone. Šesnaest igrača koje predvode zvezde Sterling Hiltin i Danijel Ulbreht i tri muzičara, izvešće radove Džeroma Robinsa, Žorža Balanšina, Kristofera Vildona i Johana Koborga. Najveća američka baletska kompanija danas broji 90 igrača, sa stalnom adresom u Linkoln centru u Njujorku.\nNa repertoaru je oko 150 naslova, najviše iz riznice Balanšina i Robinsa. Tekuća sezona je posvećena “pesniku pokreta” i osnivaču trupe, Žoržu Balanšinu.


KOŠARKAŠKA SMO NACIJA "Orlići" igraju kao matori na Evrobasketu\nJuniorska košarkaška reprezentacija Srbije savladala je Nemačku sa 92:86 i tako napravila veliki uspeh plasmanom u polufinale gde će se sastati sa selekcijom Francuske u subotu (19.45).\n"Orlići" su odigrali sjajan meč, iako je tokom većeg dela utakmice bilo neizvesno, izabranici Aleksandra Bućana su pred kraj zaigrali onako kao što i igraju pravi šampioni.\nU ključnim trenucima meča, igrači, na kojima će sigurno počivati budućnost naše košarke, pogađali su teške šuteve, a čak i kada to nisu uspevali, ofanzivnim skokom (a, imali smo ih 20 na ovom meču) su nadoknađivali sve te nedostatke, pa je trijumf više nego zaslužen.\nNeverovatnu partiju je odigrao mladi Zoran Paunović. Ubacio je 25 poena, a mnogo više impresionira podatak da nije proveo ni minut na klupi?!\nPecarski je bio standardno dominantan, ubacivši 20 poena uz 10 skokova, što nije ništa neobično za igrača koji predstavlja jedan od najvećih bisera naše košarke.\nNa ovom meču je zablistao i Filip Petrušev, takođe sa dabl-dabl učinkom od 23 poena i 10 skokova, a uz pomoć i ostalih saigrača, Trifunovića, Ilića, Lakića, Islamovića i ostatka društva, koji igraju zaista sjajno, uspeh je zagarantovan.\nSledi meč polufinala sa Francuskom, pa nema sumnje da ukoliko ovi igrači odgiraju kao "matori", što su činili većim delom ovog Evropskog prvenstva, ni finale nije daleko, a tamo - samo je nebo granica za "orliće".\nKarte za utakmicu 20. kola Evrolige između Crvene zvezde i Panatinaikosa su rasprodate i to za samo 15 minuta.\nIMAJU VELIKE AMBICIJE Pešić: Želimo da osvajamo trofeje!\nSrpski košarkaški trener Svetislav Pešić analizirao je pojačanja koja je Barselona angažovala u prelaznom roku kao i povlačenje legendarnog Huana Karlosa Navara u intervjuu za klupski sajt.


Xella Srbija održala predavanje na DITUR savetovanju 2017\nDITUR - Društvo inženjera i tehničara za upravljanje rizicima Srbije, u sastavu CFPA Konfederacije asocijacija zaštite od požara Evrope i sveta, organizovalo je sedmo međunarodno savetovanje u Sava Centru.\nSavetovanja DITUR-a, baziraju se na rešavanju najnovijih dostignuća iz oblasti preventive požara, vatrogasne taktike u funkciji opreme i delovanja na kontrolu i razvoj misli o tehničkom upravljanju rizicima požara.\nOsnovne teme savetovanja DITUR 2017 bile su:\nOcene kvaliteta projekta inženjera zaštite od požara\nTrendovi u arhitekturi; Javni i industrijski objekti ;\nOcena finansijske efikasnosti projekta inženjera zaštite od požara\nEksploatacioni troškovi tokom životnog ciklusa opreme za zaštitu od požara\nKako definisati ciljeve inženjera zaštite od požara?\nOdnos nivoa zaštite od požara i cene koštanja\nVatrogasna taktika u funkciji raspoložive opreme\nTehnička upravljanje rizicima u osiguranju\nXella Srbija održala je predavanje na temu „Vrhunska protivpožarnost Ytong i Multipor proizvoda i njihova primena u industrijskim objektima“.\nPredavanja na DITUR-ovom savetovanju mogu da posluže stvaranju i kontroli standarda Srbije u odnosu na Evropsku zajednicu, i ujedno, mogu da ukažu na tekuće probleme specijalnih zahteva iz oblasti zaštite od požara i upravljanja rizicima.


Svaki dan čekanja može nam se obiti o gavu - Pokret za Promjene\nSvaki dan čekanja može nam se obiti o gavu\t15.03.2012\tVlada Crne Gore mora hitno reagovati i prekinuti ovu opasnu igru sa vlasnicima KAP-a, među kojima je i Milo Đukanović i odmah , koliko je sjutra raskinuti Ugovor i pozvati tužioca da sprovede istragu o krivičnim djelima vlasnika i menadžmenta KAP-a. Ukoliko Vlada ne povuče brze, radikalne, jasne i odlučne poteze, ova tragikomedija sa garancijama i kreditima, privući ce svjetske spekulativne ajkule koje će u kupoprodaji ovih Ugovora o kreditima i garancijama , nazidati tršokove koji dug od 22 miliona EUR prema Dojče banci mogu udvostručiti. Nakon eskalacije svjetske krize spekulacije sa lošim kreditima garantovanim Vladinim garancijama su poslastica sa investitore rizičnih transakcija, a naivna, kolebljiva i nestručna Vlada Crne Gore praktično idealna žrtva. Pozivam Premijera Lukšića da odmah raskine Ugovor sa vlasnicima KAP-a i napravi distancu od preporuka njegovog partijskog šefa , ekonomiste Đukanovica koji je u TV intevrjuu vrlo jasno prezentirao plan za KAP koji je u potunosti identičan sa planom Kuznjecova i vlansika KAP-a, a dijametralno suprotan od odluke Skupštine Crne Gore i Vlade Crne Gore.\nNebojša Medojavić, predsjednik PzP-a Na osnovu takvog stepena podudarnosti planova Kuznjecova i Đukanovica, ja izvlačim zakljucak da je to posledica podudarnosti namjera, motiva i interesa, da se zavije u crno država Crna Gora i njen budžet. Ukoiko svjetski špekulanti rizičnih tarsnkacija osjete "krv" i prezumu ove dugove iz kojih stoje nesmotreno date garancije Vlade, državi Crnoj Gori mogu doći na naplatu viseštruko veći iznosi od garantovanih kredita. U ovakvim situacijama, odlučni i hrabri potezi su jedini mogući odgovor države napadnute spekulantima dugova.\nSvaki dan kašnjenja može drastično uvećati troškove i cijenu koju treba da plate građani Crne Gore. Raskid Ugovora i pokretanje krivične istrage , rastjeraće špekulante i poslati jasnu poruku da ce Vlada učiniti sve da zaštiti interes države i građana. PzP je jasno dao pravne argumente koji idu u prilog Vladi da obavjesti povjerioce KAP-a da neće platiti dugove , sve dok tužliastvo ne utvrdi da li je bilo zloupotreba, korupcije, utaja poreza, pranja novca i izvlačenja porfita kroz sistem transfernih cijena. U suprotnom, ukoliko Premijer nastavi sa ovom kolebljivom i strašljivom politikom, cijena duga KAP ce se udvostručiti.


Misija OEBS-a u Crnoj Gori i NVO Eko centar “Delfin” pokreću kampanju za podizanje svijesti o kompostiranju | OSCE\nPočetna Novosti Vijesti i saopštenja za javnost Misija OEBS-a u Crnoj Gori i NVO Eko centar “Delfin” pokreću kampanju za podizanje svijesti o kompostiranju\nPODGORICA 24 april 2014\nPODGORICA, 24.april 2014.godine – Projekat posvećen podizanju svijesti o benifitima kompostiranja otpada iz domaćinstava počeće sjutra, 25.aprila 2014.godine u opštini Tivat, u saradnji sa NVO Eko centar “Delfin”.\nU sklopu projekta biće organizovane tri panel diskusije, edukativna kampanja u 20-ak osnovnih i srednjih škola, kao i radionice namijenjene javno-komunalnim preduzećima o najboljim praksama u oblasti kompostiranja. Kampanja će trajati do kraja godine, a biće organizovana u 6 primorskih opština: Kotor, Tivat, Herceg Novi, Budva, Bar i Ulcinj.\nPočetak kampanje i panel diskusiju otvoriće politički savjetnik i portparol Misije OEBS-a Alin Roberts, gradonačelnik opštine Tivat Miodrag Kankaraš i direktorica Eko centra “Delfin” Ljilja Radunović.\nU diskusiji će učestvovati predstavnici javno-komunalnih preduzeća iz primorskih opština kao i građani Tivta , Kotora i Herceg Novog.\nNovinari su pozvani da prisustvuju događaju u petak 25.aprila 2014.godine, sa početkom u 11 časova, u konferencijskoj sali opštine Tivat, Trg Magnolije.


Ćirilično ime firme i jeftiniji zakup poslovnog prostora u Beogradu\nПОВОЉНИЈЕ ЈЕ ОВАКО\nBeogradski čelnici odlučili da će svaki preduzetnik koji istakne ćirilično ime firme moći da dobije povoljniji zakup poslovnog prostora u srpskoj prestonici.\nKompanije koje istaknu svoj naziv na ćirilici, a zakupci su poslovnog prostora čiji je vlasnik Grad Beograd, imaće zbog toga ubuduće popust od pet odsto na zakup, odlučili su odbornici gradskog parlamenta. Ta mera sprovodi se radi zaštite i promocije ćirilice, a usvojena je jednoglasno.\n„Sa ulaskom Bugarske u EU, ćirilica se koristi i u Uniji“, podsetio je Mladenović i dodao da se odlukom daje doprinos da ćirilica zauzme važni mesto i da se promoviše kao pismo koje ima veliku vrednost.\n„Nemamo pravo da bilo koga uslovljavamo, samo podstičemo da oni koji imaju natpis firme istaknut na ćirilici dobiju podršku za to“, rekao je Mladenović.\n2018-06-29T20:13:25+02:0029 јуна, 2018|Društvo|


Radikali ponovo traže smenu Zorane MIhajlović - Politika - Dnevni list Danas\nPočetna » Politika » Radikali ponovo traže smenu Zorane MIhajlović\nPoslanici Skupštine Srbije raspravljali o amandmanima na više zakonskih predloga\nDan Srpske radikalne stranke. Ovako se ukratko može opisati rasprava u Skupštini Srbije o amandmanima na više zakona u kojoj su isključivo učestvovali poslanici SRS.\n1Piše: M.R.M. 24. aprila 2019. 15.25 Izmenjeno: 27. aprila 2019. 04.04\nOni su tokom rasprave ponovo zatražili razrešenje ministarke saobraćaja i infratsrukture Zorane Mihajhlović , jer je ocenjeno da je skandal nad skandalima to što se Zakon o planiranju i izgradnji menja 11. put u poslednjih nekoliko godina, a osmi put otkako je Zorana Mihajlović resorni ministar.\nMihajlovićevu gotovo niko od njenih stranačkih kolega nije branio tokom rasprave, osim ministra Zorana Đorđevića.\nRadikalka Vjerica Radeta je, u skupštinskoj raspravi konstatovala da Zorana Mihajlović ne želi da se legalizuju nelegalni objekti u Srbiji i da time stvara gnev naroda, pa da bi, ako ništa drugo, samo zbog toga morala biti smenjena.\nOterala je iz ministarstva sve ljude koji znaju da rade. Želi da u Srbiji bude što lošije stanje. Ona podržava inspektore koji po terenu muljaju, uzimaju pare, rekla je Radeta i dodala da je javna tajna da se u Beogradu ne može legalizovati kuća bez mita od 10.000 evra.\n„Zorana ne može više da radi svoj posao zato što ne zna da ga radi. Ako hoće da se legalizuju objekti onda to mora zakonom da bude pojednostavljeno, jasno i da svako ko želi može to i da uradi“, rekla je Radeta i dodala da ministarka otvoreno radi protiv države .\nMihajlovićevu su kritikovali i ostali poslanici SRS, a Sreto Perić je naveo da da je SRS šesti put pokrenula inicijativu za stavljanje van snage Zakona o obezbeđenju i izvršenju jer je po njegovim rečima taj akt doneo „više zla gradjanima Srbije nego što je to mogao DOS na početku 21. veka“.\nOn je rekao i da ministarka Mihajlović nije jedini krivac, već i ministar Zoran Ðorđević.\n“Čini mi se da se ovi zakoni menjaju zbog želje i potrebe Evropske unije, jedanaest puta za vreme mandata Zorane Mihajlović. To je zaista preterano.\nImamo najbolji primer gde je jedan kapitalni objekat u pitanju – izgradnja mosta na Drini – “Bratoljub”. Izgrađen je i zvanično otvoren 2017.godine, a most i dan danas nije u funkciji”, rekao je Perić i dodao da su ogromna sredstva uložena u izgradnju tog mosta i nije most jedina investicija koju je Srbija započela a da to još nije dobila upotrebnu vrednost.\nOdgovorajući na ove primedbe ministar za rad, zapošljavanje, boračka i socijalna pitanja Zoran Ðorđević rekao je da je izdata upotrebna dozvola za most “Bratoljub” i da se čeka da BiH ratifikuje međunarodni sporazum, kako bi moglo da se krene sa izgradnjom zajedničkog međugraničnog prelaza.\n“Bilo je ovde reči o legalizaciji objekata, ovaj zakon ne predviđa legalizaciju, postoji poseban zakon o ozakonjenju koji nije predmet rasprave”, odgovorio je Ðorđević i dodao da je Srbija po izdavanju dozvola bila na 186. mestu, a da je danas 11 i da je to izdavanje dozvola doprinelo najviše našem napretku na Duing biznis listi.\nPrema njegovim rečima za 18 godina primene Zakona o ozakonjenju, odnosno za četiri godine legalizovano je 210.000 objekata i dobili su rešenja.\nPre toga za 18 godina bilo je 150.000 rešenja.\n” U Srbiji danas imamo 40.000 aktivnih gradilišta, a pre pet godina ih je bilo oko 1.000. To samo govori koliko je ova vlada uspela da pokrene privredu i građevinarstvo”, istakao je Ðorđević.\nRadikali su optužili Mihajhlovićevu i da je dovela u zabludu predsednika kada ga je „nagovorila da kaže da će država dati 8,5 miliona evra“ na proširenje piste aerodroma Lađevci kod Kraljeva, jer sadašnja pista nije pogodna za sletanje aviona „Boing“ .\nTo je, kako su naveli žal jer zvanični prospekt te kompanije pokazuje da je pista u Lađevcima za 10,19 metara šira od one koja je neophodna.\nĐorđević je objasnio da su ta sredstva potrebna da bi aerodrom postao civilno-vojni, „da se stvore uslovi da borbeni avioni ne stoje na pisti, da nesmetano mogu da seodvijaju civilni letovi i da ne budu ugroženi“.\n24. aprila 2019. u 18.36\nJedina političarka u Srbiji pripadnica vladajuće stranke koja se bori protiv SRS cirkusa.Jedina! Za to svojoj bivšoj koleginici sa fakulteta skidam kapu.A debelo treba da razmisli zašto je niko u vladajućoj garnituri ne brani kad joj radikali prete ili vređaju.Jedna od retkih sa pošteno zaradenom diplomom, možda je zato u SNS i ne vole.Kako god, nikad za SNS glasati neću ali red je biti pošten i nekome sa kim očigledno ne delim iste političke stavove čestitati na hrabrosti i istrajnosti.Veliki pozdrav!


Ambasadorka Apostolova isporučila 4. turu vanredne pomoći na Kosovu - Evropska služba za spoljnu akciju\nEEAS > Sedišta > Ambasadorka Apostolova isporučila 4. turu vanredne pomoći na Kosovu\nEU je u aprilu, maju i junu Kosovu isporučila 10 ambulantnih vozila, 100 bolničkih kreveta, 150 infuzionih pumpi, 127 monitora pacijenata, 1,6 miliona različitih zaštitnih medicinskih rukavica, 60.000 FFP2 respiratornih maski, 60.000 jednokratnih kombinezona, 23.000 vizira, 3.000 zaštitnih naočara, 26.000 litara sredstava za dezinfekciju ruku, 10.000 kompleta posteljine i 50 kutija za transport laboratorijskih uzoraka.\nAmbasadorka Natalija Apostolova, šefica Kancelarije EU na Kosovu/specijalna predstavnica EU, isporučila je danas 6.000 kompleta testova za COVID-19, 90 bolničkih kreveta, preko 67.000 respiratornih maski i drugu medicinsku oprema ministru zdravlja za suzbijanje pandemije COVID-19 na Kosovu.\nIsporuka je obuhvatila i 350 pulsnih oksimetara za prst i 5 defibrilatora sa pejsmejkerom i kolicima. Ukupna vrednost ove donacije iznosi 800.000 evra i deo je pomoći EU Kosovu za suzbijanje pandemije COVID-19. Predmeti su nabavljeni preko Kancelarije Ujedinjenih nacija za projektne usluge (UNOPS).\n„Drago mi je da smo se danas opet okupili povodom još jedne isporuke medicinske opreme od EU kosovskom zdravstvenom sektoru kao hitan odgovor za suzbijanje pandemije COVID-19“, rekla je ambasadorka Apostolova. „Međutim, veoma mi je žao da ovog puta Kosovo prelazi sa uspešne priče o kontrolisanju prvog talasa krize zbog pandemije COVID-19 na treći najgori u Evropi u smislu statistike zabeležen poslednjih sedmica. Mislim da svi moramo da uradimo više toga da situaciju stavimo pod kontrolom pre nego što se pogorša.“\n„Preporuke koje daju zdravstveni stručnjaci moraju da se poštuju u svakom trenutku: držanje fizičke distance, nošenje maski, pranje ruku, izbegavanje gužvi, zatvorenog prostora i aktivnosti sa bliskim kontaktom. Svako mora da bude spreman da poštuje pravila. Svi bi trebalo da naučimo da živimo sa virusom, štiteći sebe i druge.“\nAmbasadorka Apostolova pohvalila je kosovske medicinske i laboratorijske radnike na njihovom vrednom radu tokom pandemije COVID-19.\nU sklopu pomoći EU Kosovu narednih sedmica trebalo bi da bude isporučeno i 30 respiratora za intenzivno odeljenje, zajedno sa dodatnom medicinskom opremom.\nPored ove neposredne pomoći zdravstvenom sektoru, EU priprema i oko 63 miliona evra kao srednjoročnu meru za pomoć u vidu socio-ekonomskog granta i oko 100 miliona evra zajma kao makroekonomsku pomoć Kosovu.


Srbija i BiH — ima li šta jače od mržnje - Sputnjik Srbija\n21:46 11.04.2016 Preuzmite kraći link\nNa Međunarodnom sajmu privrede „Mostar 2016“ u Bosni i Hercegovini, učestvovaće više od 700 izlagača iz 24 zemlje sveta, među kojima je i deset privrednih subjekata iz Srbije. Svečanom otvaranju će prisustvovati i predstavnici vlasti svih nivoa iz BiH, ali i regionalni lideri. Očekuje se i obraćanje premijera Srbije Aleksandra Vučića, predsednice Hrvatske Kolinde Grabar Kitarović, predsednika Crne Gore Filipa Vujanovića, predsedavajućeg Predsedništva BiH Bakira Izetbegovića, i zamenika premijera Vlade Republike Turske, koja je i pokrovitelj sajma. Ovaj sajam je inače devetnaesti po redu, a na njemu se, pored pomenutih, očekuju i privrednici i zvanične delegacije iz Kine, Italije, Mađarske i Nemačke…\nPrivredni skup u Mostaru, po opštoj oceni, biće prilika da se izglade političke napetosti između Bosne i Srbije, ali ekonomisti se nadaju se da će ipak ekonomija imati poslednju reč. Srbija i Bosna i Hercegovina inače imaju potpisan Sporazum o zajedničkom nastupu dve zemlje na trećim tržištima, pa se procenjuje da je ovo dobra prilika da se političke trzavice stave u drugi plan, a da se šansa da i ekonomiji.\nEkonomista Milan Kovačević kaže da bi bilo idealno kad bi se ceo region ekonomski jače povezivao, jer bi se na taj način ostatak bivših članica SFRJ koje nisu u Evropskoj uniji bolje snašao kada uđe u članstvo.\n„Međutim, od kad je Slovenija, pa potom i Hrvatska ušla u EU, dolazi do teškoća u međusobnoj ekonomskoj saradnji sa ostatkom regiona. Kada je inače reč o zajedničkom nastupu na trećim tržištima, to je odlična ideja ali ne tako lako sprovodiva. U svakoj zemlji privrednici rade prema sistemu svoje države, a tu se pojavljuju određena ograničenja u saradnji sa preduzećima iz drugih zemalja. Na tome treba raditi i trba to podsticati, ali tu nisu tako velike mogućnosti“, ubeđen je Kovačević, napominjući da Sporazum može da bude krov, ali da je na preduzećima i privrednicima država da ga sprovedu.\nEkonomska saradnja na Balkanu više nego skromna\nProfesor sa Ekonomskog fakulteta u Sarajevu Fikret Čaušević veruje da upravo zbog činjenice da smo male zemlje i da pojedinačno nismo u mogućnosti da zadovoljimo spoljno tržište, treba da nastupamo udruženo. On napominje da ovaj region treba da iskoristi znanje i poslovne veze koje su ostale posle Jugoslavije, koje su bile vrlo intenzivne pre ratova, a koje nisu sasvim uništene posle ratova.\nKada pogledate koje su najveći izvoznici iz ovog regiona videćete da su to preduzeća ili delovi preduzeća, koja su i pre rata imala dobru saradnju.\n„Činjenica je da ne možemo pojedinačno da postignemo ekonomiju obima, pa je savršeno jasno da postoji ekonomski interes za zajedničke nastupe i proizvodnju. Da bi to postigli što lakše i da bi se lakše povezali, treba da snizimo troškove“, objašnjava naš sagovornik iz Sarajeva.\nProfesor Čaušević kaže da ako bismo pogledali izveštaje o trgovini, videli bismo da sve zemlje iz regiona na čelu sa Srbijom i Bosnom imaju najveće deficite u trgovini sa Kinom i Rusijom. On smatra da bi stvari bile drugačije ako bismo zajedno nastupali na ovim tržištima, jer bi se povećao obim proizvodnje.\n„Nema nikakve dileme da postoje apsolutno vrlo jasni zajednički ekonomski interesi i da je to budućnost našeg regiona. Zajednička saradnja i nastup na trećem tržištu, posebno na onim tržištima gde mogu da se ostvare nove značajne proizvodnje, odnosno zadovoljavanje tražnje na tim tržištima, kao što je naš kvalitet u oblastima metaloprerađivačke industrije, mašinogradnje, automobilske industrije, drvnoprerađivačke industrije, agrobiznisa… To su naši kvaliteti proizvoda koji su već potvrđeni na svetskim tržištima zadnjih 15 godina. Dakle, mi po kvalitetu možemo bez ikakve dileme da izvozimo u Rusiju, Kinu, Indiju…“, uveren je on dodajući da to nije moguće uraditi preko noći, ali da bi uz trud uspeli da obnovimo deo i obim plasmana koji smo imali kao jedinstvena država-članica Pokreta nesvrstanih.\nUkupna razmena 2014. godine između Bosne i Srbije iznosila oko 1,3 milijarde evra, od čega je izvoz Srbije u Bosnu bio 890 miliona. Sporazum koji su dve države potpisale imao je za cilj i da doprinose ukupnoj regionalnoj stabilnosti i pošalje poruku da Zapadni Balkan nije samo mesto konflikta, već da može biti i mesto pogodno za investitore i ulaganja.\nMeđu oblastima koje su najpogodnije za zajednički nastup na trećim tržištima Bosne i Srbije posebno je izdvojen turizam, gde bi Srbija i Bosna mogle imati zajedničku ponudu za posetioce iz dalekih zemalja kao što su Japan, Koreja, zemlje Persijskog zaliva i Rusija. Osim turizma, za zajednički nastup na trećim tržištima kao pogodne grane sporazumom su obuhvaćeni i građevinarstvo, poljoprivredna i prehrambena industrija, energetika, namenska i auto-industrija, kao i metalski kompleks.\nMostar, ekonomska saradnja, Bosna i Hercegovina, sajam, Mostar, Bosna i Hercegovina


Uzemljavanje vanzemaljaca | Konkretno\nPosle nekoliko vekova mukotrpnog istraživanja došao sam do zaključka da vanzemaljci definitivno postojimo. Elem, nepobitan dokaz tome je da oni koji zažongliraju escajg odlaze u zemlju i postaju zemaljci, a mi i dalje ostajemo vanzemaljci koji nestrpljivo čekamo svoj trenutak novog spajanja sa majkom prirodom.\nNaravno, izuzetaka je uvek bilo i uvek će biti, pa tako neki posle smrti donesu životnu odluku da tranzicijom u vampire ostanu vanzemaljci. Neobjašnjiva je pojava da ih zovu nečistima iako spadaju u grupu čistokrvnih kratkodlakih smrterijera, ali se u biltenima peruanske bundeslige navodi da zbrišu sa patologije pre poslednjeg kupanja, a ponekad se dešava i da osoblje patologije dobije poslednje kupanje, nešto pre odlaska u podzemlje. Ipak, bez obzira što ne plaćaju račune, imaju šta god požele, ne posećuju zubara, život vampira nije nimalo lak jer još nisu našli način da otklone neprijatan zadah od belog luka sa pečene paprike, u trenutku erektivne ekspanzije doručkuju partnera, a nerado pričaju o neverovatno izoštrenom vidu kada se pretvore u slepog miša. Osim krvi, troše i glogovaču da bi stekli imunitet na glogov kolac na koji su pomalo hronično alergični. Neki su alergični na alkohol i narkotike, pa zato vrlo ljubazno zamole potencijalni obrok na testiranje polovnim kineskim jednokratnim dregerom. Ova vrsta vanzemaljaca ima običaj da živi veoma dugo tamo gde ima šta da se hasa, a kada izlovi omiljenu vrstu uskoči u tešku depresiju i veoma religiozno ode na prijem kod boga svetlosti. Naučno nije potvrđeno ali se ipak sumnja da novopečene vampirice ponovo postaju nevine sve dok ih ne zasvrbi, pa do prve krvi. Onda se zaposle u nekoj klanici gde zbog njih spremačice dobiju otkaz kao tehnološki višak jer nemaju šta da rade, a one malo naprednije po partijskoj direktivi dobiju noćni rad u bolnici, pa mogu da posišu sve što dohvate, a posebno ono što im je igrom gorke sudbine nesebično ponuđeno. Iskusnije vampirice su nepogrešive u proceni krvne grupe repatih smajlića i spremaju krvavicu bez začina na hiljadu načina, tako da je njihovo prisustvo u zdravstvenim bordelima neophodno zbog ostvarivanja prava nerotkinja na dečiji dodatak.\nIpak, nisu svi krvožedni vanzemaljci reciklirani zemaljci, ali i za to kratko vreme svog postojanja naprave veću štetu nego svi dugovečni zajedno, jer im je želja za izbegavanjem uzemljenja neverovatna. U zavisnosti od mogućnosti neki se kloniraju pa po potrebi imaju sopstveni izvor rezervnih delova, a neki koriste tuđe izvore uzemljavajući samohrane pojedince čiji nestanak niko neće ni primetiti, dok maštovitiji entuzijasti organizuju masovna uzemljavanja vanzemaljaca bez i neke potrebe za rezervnim delovima, obezbeđujući sebi dugovečnost u istorijskim udžbenicima.